Filips za Demostat: Srbija, naprosto, treba da prizna Kosovo\nIzvor: B92, 02.Jun.2019, 15:39\nProfesor Dejvid L. Filips, ocenio je da je, kada je reč o ideji o razmeni teritorija između, stav SAD "nejasniji" od stava EU.\nDirektor programa za uspostavljanje mira i prava na Institutu za proučavanje ljudskih prava Univerziteta Kolumbija, koji je autor teksta "Tajni pregovori će izdati Kosovo", za portal "Demostat" je rekao da pojedini u Savetu za nacionalnu bezbednost SAD podržavaju podelu Kosova, "dok se drugi, uključujući članove Kongresa, protive korekciji >> Pročitaj celu vest na sajtu B92 << granica".\n"Srbija, naprosto, treba da prizna Kosovo unutar njegovih postojećih granica. Takse će biti ukinute, a put Srbije ka članstvu u EU biće ubrzan, jer će ispuniti kriterijume iz Poglavlja 35", kaže on.\n"Ako polazimo od vremenskih orijentira koje Filips pominje - to znači da predlog sporazuma bude obelodanjen do 1. jula ove godine i da se posle toga krene u njegovu realizaciju - odgovor je kratak i glasi ne", rekao je on.\n"S obzirom na naelektrisanu atmosferu koja je stvorena i na Kosovu, i na prostoru ostatka Srbije - usvajanje i mirno implementiranje bilo kakvog kompromisnog modela prevazilaženja sporova, sada nije moguće", ocenio je Anđelković koji odgovornost prebacuje na kosovsku stranu i kaže da su tamo političari "šovinistički naboj pripadnika svog naroda doveli do gotovo histeričnih razmera" i da je to "podiglo nivo emocija i među Srbima".\n"Lično nisam ni protiv razgraničenja uz bolne ustupke koje i mi moramo da prihvatimo zbog odnosa snaga koji ne možemo da promenimo, ali zato smatram uslovom bez koga se ne može otvaranje pitanja prava na samoopredeljenje Republike Srpske", rekao je Anđelković.\nBeta: Filips za Demostat: Stav SAD o razmeni teritorija izmedju Srbije i Kosova nejasniji od stava EU\nDanas: Filips: Stav SAD o razmeni teritorija Srbije i Kosova „nejasniji“ od EU\nRadio 021: Filips: Srbija naprosto treba da prizna Kosovo\nVečernje novosti: FILIPS ZA "DEMOSTAT": Srbija, naprosto, treba da prizna Kosovo


Obeležena 21. godišnjica završetka bitke na Košarama\nIzvor: Vostok.rs, 14.Jun.2020, 21:41\nDelegacija Ministarstva odbrane i Vojske Srbije, koju je predvodio komandant Prve brigade kopnene vojske brigadni general Zoran Nasković, položila je danas venac kraj spomenika Tiboru Cerni u Debeljači, u Opštini Kovačica, povodom obeležavanja 21. godišnjice završetka bitke na Košarama i odavanja počasti svim učesnicima, saopštilo je Ministarstvo odbrane Srbije.\nVence su položili i državni sekretar u Ministarstvu za rad, zapošljavanje, boračka i socijalna pitanja Zoran Antić, koji je predvodio državnu ceremoniju, porodica Cerna, predstavnici Južnobanatskog upravnog okruga, Opštine Kovačica i Mesne zajednice Debeljača, kao i predstavnici Udruženja za negovanje tradicija oslobodilačkih ratova Srbije. Početak odbrambenog boja na Košaramahttps://t.co/csqoUeOXRN\n— VOSTOK vesti (@vostokvesti) April 8, 2020 Organizator državne ceremonije je Odbor Vlade Republike Srbije za negovanje tradicija oslobodilačkih ratova Srbije u saradnji sa Opštinom Kovačica. Bitka na Košarama bila je bitka između pripadnika Vojske Jugoslavije i šiptarskih terorista iz takozvane OVK. Bitka se vodila u rejonu karaule Košare na granici Srbije (tadašnje SR Jugoslavije) i Albanije između 9. aprila i 10. juna 1999. godine tokom NATO agresije na Srbiju. Cilj napada sa albanske strane bila je kopnena invazija na Kosovo i Metohiju i presecanje komunikacije između jedinica VJ u Đakovici i Prizrenu. Posle teških borbi VJ uspela je da porazi napadače i spreči njihov ulazak na KiM. Bitka za Košare je zvanično završena 14. juna 1999. godine, kada se Vojska Jugoslavije na osnovu Vojno-tehničkog sporazuma iz Kumanova povukla sa Košara. Od 2017. godine obeležavanje godišnjice bitke na Košarama je sastavni deo Državnog programa obeležavanja godišnjica istorijskih događaja oslobodilačkih ratova Srbije.


Srbija vuče ceo region - Vesti online - Čivijaš Radio Šabac\nSrbija vuče ceo region – Vesti online\nin Ana Brnabić, Evropa, Featured, Srbija, VESTI\nPoseta premijerke Ane Brnabić Briselu pokazala je da je Srbija čvrsto na evropskom putu i da na njemu ostvaruje značajne i zapažene rezultate, ocenio je za “Vesti” karijerni diplomata Zoran Milivojević. Ovim što se videlo i čulo u Briselu, Srbija se, na neki način, definisala kao lokomotiva razvoja u regionu, ocenio je sagovornik “Vesti”.\nMilivojević je ukazao i da je otvaranjem Klastera 4 u decembru 2021. godine Srbija krenula znatno brže u evrointegracije i jedina se pomerila na EU putu od svih zemalja Zapadnog Balkana. Za taj proboj su bili značajni srpski rezultati.\n– Na razgovorima u Briselu je najavljena mogućnost da tokom francuskog predsedavanja EU bude otvoren i Klaster 4, koji je spreman, ali nije otvoren u decembru, jer se čekala reforma u pravosuđu i ustavne promene. Time što je referendum prošao realizovane su i promene, a sve to je otvorilo prostor za dalji napredak. Zato sam uveren sam da će i taj klaster biti otvoren – kazao je ovaj nekadašnji ambasador, uz napomenu da se Srbija se ubrzano približava konačnom broju otvorenih poglavlja.\nBrnabićeva: Ubrzano ka EU\nMilivojević je ukazao i da se ustavne promene tiču najvažnijeg poglavlja 23, koje se odnosi na vladavinu prava. To poglavlje je, podseća on, suštinsko za ukupan napredak u evrointegracijama, jer se prema njemu meri i stepen reformi i stepen spremnosti države da pristupi EU.\n– Sastanci premijerke sa vodećim zvaničnicima EU su merilo uspeha i pozicije Srbije i njenog napretka. Izdvojio bih onaj sa Ursulom fon Lajen, predsednicom Evropske komisije, i odlučnost Evropske komisije da u narednom periodu deluje finansijski na projektima vezanim neposredno za pristupanje Srbije, kao i za kontekst srpske pozicije u ekonomskoj sferi – ukazao je on.\nRazgovori u Briselu su, kako kaže Milivojević, pokazali visok nivo političkog tretmana Srbije u EU. To je važno jer su otklonjene smetnje o kojima se govorilo, a koje su bile vezane za vladavinu prava i za ljudska prava.\n– To znači da se Srbija ne tretira onako kako bi neki hteli da je definišu, kao zemlju gde nema ljudskih prava i u kojoj je deficit demokratije – naglasio je Milivojević.\nPoseta Briselu je uspešna, ocenila je predsednica Vlade Srbije Ana Brnabić i istakla da niz sastanaka koje je imala sa zvaničnicima EU pokazuju koliko je EU posvećena Srbiji.\n– Nikada ranije nismo išli ovom brzinom ka EU – poručila je premijerka Srbije na zajedničkoj konferenciji za novinare sa šefom evropske diplomatije Žozepom Boreljom i komesarom za proširenje Oliverom Varheljijem.\nBrnabić je u sedištu EU sa ministarkom za EU integracije Jadrankom Joksimović učestvovala u radu šestog Saveta za stabilizaciju i pridruživanje Srbije EU. Posle tog sastanka istakla je da Srbija želi da ima veću vladavinu prava, nezavisno sudstvo, samostalno tužilaštvo, kao i da je to pokazala referendumom o ustavnim promenama u pravosuđu. Najavila je formiranje Radne grupe koja će početi da radi na setu zakona u oblasti pravosuđa. Navela je i da prioriteti ostaju vladavina prava, reforma javne uprave, ekonomske reforme i zelena agenda.\nNa novinarsko pitanje da li je Srbija bezbedna zemlja, s obzirom na to da su informacije o planiranom atentatu na predsednika države Aleksandra Vučića stigle iz EU, a ne od srpskih službi, Ana Brnabić je rekla da to pitanje insinuira da Srbija možda nije bezbedna zemlja. Ona je navela da je, prema njenom mišljenju, upravo suprotno, odnosno da Srbija jeste bezbedna, jer su srpske službe dobro povezane i dobro sarađuju sa kolegama širom sveta.\nZvaničnici EU su pohvalili reformske procese u Srbiji i istakli da je EU posvećena evropskoj perspektivi Srbije. Uz ukazivanje da Beograd treba da nastavi da usklađuje spoljnu i bezbednosnu politiku sa EU, Žozep Borelj je kazao i da će sa izaslanikom EU za dijalog Miroslavom Lajčakom nastaviti rad na obnavljaju dijaloga Beograda i Prištine i ocenio da Kosovo pokazuje “više nespremnosti da učestvuje u tome”.\n– Pozdravljam spremnost Srbije za učešće u dijalogu i želim da jasno stavim do znanja Kosovu da dijalog ne postoji samo radi Kosova, već zato što je krucijalan za napredovanje na EU putu – rekao je.\nBorelj je najavio i da će Lajčak sa predstavnikom SAD iduće nedelje otići na Kosovo radi obnavljanja dijaloga.\nOn se osvrnuo i na temu dobrosusedskih odnosa u regionu.\n– Nema mesta u Evropi za to da se poriču genocidi, za slavljenje ratnih zločina i ratnih zločinaca, da se javno podržavaju oni koji podrivaju integritet zemalja u susedstvu, ugrožavaju regionalnu stabilnost i pomirenje – poručio je šef diplomatije EU.\nU tim navodima, premijerka Brnabić nije našla Srbiju, a na pitanje da li je o tome na sastancima razgovarala sa Boreljom, odgovorila odrečno.\n– Nisam čula kao nešto što je upućeno Srbiji, već kao generalnu konstataciju, deo evropskih vrednosti, nešto što je važno za čitav Zapadni Balkan – prokomentarisala je premijerka i naglasila da, ako u regionu nema mira i stabilnosti, sav trud može da padne u vodu.\nSrbija je, prema rečima ministarke za evropske integracije Jadranke Joksimović koja je bila u Briselu sa premijerkom, dobila pozitivan ton i “vetar u leđa” za sve što se očekuje tokom francuskog predsedavanja EU.\n– To je otvaranje klastera 3, inkluzivni rast i konkurentnost, za koji je Evropska komisija dala preporuku u godišnjem izveštaju – naglasila je Jadranka Joksimović.\nPozicija za dijalog\nZoran Milivojević je podsetio na poglavlje 35 u pristupnom procesu, a koji je vezan za normalizaciju odnosa Beograda i Prištine. Sagovornik “Vesti” je ukazao da se u izjavama EU zvaničnika po ovom pitanju vidi da je srpska pozicija dobra.\n– Izjava Žozepa Borelja i njegov kritički odnos prema ponašanju Prištine jasno pokazuju da je srpska pozicija tu sada dobro postavljena, da je ofanzivna i da Srbija ne snosi nikakvu odgovornost za zastoj u procesu dijaloga. Drugim rečima, da je pozicija Srbije na liniji onoga što je za Brisel u narednom periodu od primarnog interesa – kazao je on.\nNi reč o litijumu\nPremijerka Ana Brnabić i šef EU diplomatije Žozep Borelj su rekli da iskopavanje litijuma nije bilo na dnevnom redu.\n– Na kraju ćemo, kao što smo i pokazali, slušati naš narod i šta ljudi i stručnjaci u Srbiji misle o tome – kazala je Brnabićeva, dok je Borelj kao netačne odbacio spekulacije da EU indirektno gura Srbiju u pravcu projekta sa “Rio Tintom”.\nSrpska premijerka je u Briselu imala sastanak i sa Ursulom fon der Lajen, predsednicom Evropske komisije, koja je rekla da je njihov razgovor bio dobar i da je dogovorena dalja saradnja na izradi kvalitetnih projekata u okviru Investicionog plana za Zapadni Balkan.\n– Radićemo za budućnost sa kvalitetnim projektima Investicionog plana za Zapadni Balkan, vrednosti od 30 milijardi evra – navela je Ursula fon der Lajen na Tviteru i dodala da su teme sastanka bile put Srbije u EU, nastavak napretka u vladavini prava i angažovanje u dijalogu sa Prištinom.\nRano za usklađivanje\nPovodom poruka iz EU o usklađivanju spoljne politike sa EU, sagovornik “Vesti” je istakao da to pitanje dobija na težini i važnosti imajući u vidu konteksti sukoba na relaciji NATO – Rusija.\n– Važno je znati da se Srbija ponaša na liniji onog što podrazumeva proces. Beograd ima obavezu da se uskladi sa EU na kraju samog procesa pristupanja, odnosno uoči potpisivanja pristupnog ugovora, ali smo daleko od toga. Uz to, treba imati u vidu da ni poglavlje koje se tiče spoljne politike još nije otvoreno. Zato je pitanje usklađivanja čisto inspirisano geopolitičkim i geostrateškim interesima zapadne alijanse, pri čemu Srbija sa jedne strane nema u ovom trenutku tu obavezu, a sa druge na konstruktivan i korektan način štiti svoje državne i nacionalne interese. Odnosno, ne odustaje od odnosa sa Rusijom u ovom konkretnom slučaju, i Kinom, već strateška partnerstva stavlja u fokus svog državnog i nacionalnog interesa, imajući u vidu pitanje Kosova i Metohije. Ne meša se u politiku i strateške sukobe velikih sila – zaključio je on.


Da li je isplativije štedeti u evrima ili u dinarima? - Ozonpress :: internet portal\nTag: dinari, evro, štednja\nKo je prošlog avgusta na godinu dana oročio 120.000 dinara, danas podiže 3.888 dinara „zarađene“ kamate. Štediša, pak, koji se umesto za domaću valutu odlučio da banci na čuvanje poveri 1.000 evra, danas na ime kamate ima 3.439 dinara manje od dinarskog štediše, odnosno legne mu 488,8 dinara, ili 3,74 evra.\nOsim više kamatne stope na depozite u domaćoj valuti, na ovako „zarađenu“ kamatu ne plaća se porez, za razliku od devizne štednje, čija je kamata oporezovana po stopi od 15 odsto godišnje. Pa štediši tek po odbitku pripada kamata u evrima – u našem primeru, na 1.000 evra, štediši posle godinu dana pripada 4,4 evra, umanjenih za 66 centi poreza, što iznosi pomenutih 3,74 evra.\n– Analiza isplativosti dinarske štednje u odnosu na deviznu štednju oročenu na godinu dana pokazuje da je u poslednjih sedam godina bilo isplativije štedeti u dinarima – navodi se u Izveštaju NBS o dinarizaciji finansijskog sistema Srbije. – Naime, štediša koji je marta 2011. položio 100.000 dinara na dinarsku štednju i svake godine obnavljao ugovor dobio je u martu 2018. oko 32.000 dinara (nakon odbitka poreza kod devizne štednje) više od štediše koji je u istom periodu i uz iste pretpostavke položio 100.000 dinara u evrima na deviznu štednju.\nU centralnoj banci ističu da je veća isplativost dinarske štednje rezultat niske inflacije i relativno stabilnog kursa dinara prema evru, koje je NBS postigla i održala tokom prethodnih šest godina, zatim relativno viših kamatnih stopa na štednju u domaćoj valuti nego na deviznu štednju i činjenice da se na prihode od kamata na dinarsku štednju ne plaća porez.\nNAJVIŠE OD 6 DO 12\nGOTOVO polovina ukupne dinarske štednje, koja iznosi 54,4 milijarde dinara, oročena je na rok od šest do 12 meseci – 46 odsto. Prema Izveštaju o dinarizaciji finansijskog sistema Srbije, sledi štednja po viđenju, sa udelom od 25 odsto, pa do tri meseca (osam odsto). Oročenje od tri do šest meseci ima sedam odsto udela u ukupnoj dinarskoj štednji i, konačno, udeo dinarske štednje oročene preko jedne godine je pet procenata.


Akademija Saradnici Sunca: Literarno nadahnuće za mlade pesnike u prirodi (VIDEO) | Novinska agencija Beta\nDRUšTVO | 22.08.2019 14:55 > 22.08 15:48\nAkademija Saradnici Sunca: Literarno nadahnuće za mlade pesnike u prirodi (VIDEO)\nPrva Akademija "Saradnici Sunca", započeta danas na Zlatiboru, omogućiće da mladi talentovani pesnici iz cele Srbije tokom sedmodnevnog stvaralačnog kampa dodatno usavrše svoj literarni dar i neposredno osete lepotu i nadašnuće koje daje priroda.\nU dvorištu porodične kuće dečijeg pesnika Ljubivoja Ršumovića u Ljubišu, sa osmoro talentovane dece, osim njega, radiće i družiti se mnogi istaknuti književni i dramski stvaraoci, medju kojima su Mošo Odalović, Violeta Jović, Tode Nikoletić, Borka Tomović, Branko Stevanović i drugi.\nAkademija "Saradnici Sunca" je prvi projekat koji realizuje novoosnovana Fondacija "Ršum" čiji je osnivač i predsednik Ljubivoje Ršumović.\nPolaznici Akademije, kako je rekao Boško Kukanjac, učenik beogradske Osnove škole Frence Prešern, očekuju da puno nauče jer će "učiti od majstora, da obogate svoj izraz, uživaju u prirodi i nadju novu inspiraciju".\n"Drugarstvo, zagraljajnost, dobrota, to je sadržaj predvidjenih dogadjaja", rekao je Ršumović, navodeći da su deca uzrasta od 10 do 15 godina i nisu početnici, već dobitnici nagrada tako da se i od njih može učiti.\nOn je naveo da je planirano da se poslednjeg dana kampa, 28. avgusta, na Kraljevom trgu na Zlatiboru održi završna priredba, gde će deca čitati svoje radove nastale tokom Akademije.\nPrema njegovim rečima, namera je da Akademija "Saradnici Sunca", postane tradicionalni godišnji dogadjaj, a da se učešće već naredne godine proširi i na decu iz Republike Srpske i dijaspore.\nDramski pisac i pisac za decu Tode Nikoletić naveo je da u prirodnoj lepoti, koja ih tu okružuje, deca mogu bolje osetiti svoju duhovnost i dobiti veći podstrek da se "okrilate da polete ka literarnim visinama, koje su najveće tvorevine u životu čoveka".\nNikoletić je naveo da su polaznici Akademije deca koja su prisutna na svim velikim literarnim festivalima, imaju dovoljno darovitosti tako da će se sada raditi na njihovom usavršavanju.\nPredsednica Udruženja Škole za opstanak Gordana Brum je objasnila da se deca u prirodi uče i kako da od nje uzmu najbolje i kako najbolje da joj vrate.\n"Želimo i da probudimo što veću ljubav prema prirodi, da pokažemo zašto je i najmanja buba tako važna", rekla je Blum.\nProjekat Akademija "Saradnici Sunca" podržali su ministarstva kulture i informisanja i Opština Čajetina.\nProdukcija je deo projekta podrške javnom informisanju koji sufinansira Opština Čajetina.


SDS Bijeljina odlučio: Mićo Mićić kandidat za predsjednika stranke - mojKontakt portal\nGradski odbor SDS-a Bijeljina odlučio je da Mićo Mićić bude kandidat za predsjednika stranke na nivou Republike Srpske, saopšteno je iz bijeljinskog SDS-a.\nPredsjednik bijeljinskog Gradskog odbora SDS-a Mićo Mićić je, nakon usvajanja prijedloga o njegovoj kandidaturi na sinoćnjoj proširenoj sjednici Gradskog odbora, ocijenio da se stranka nalazi u veoma ozbiljnoj i teškoj situaciji, ali da je za SDS najbolje da ima samo jednog kandidata za predsjednika.\n“Spreman sam da, zajedno sa Gradskim odborom Bijeljina, radim na jedinstvu stranke i da podržim kandidata koji će dobiti podršku za novu viziju pobjedničkog SDS-a i za program rada čiji je prvi cilj obnova i razvoj Republike Srpske i SDS-a, a ne podjele koje vode daljem urušavanju ugleda i snage stranke”, izjavio je Mićić.\nOn je naglasio da je Republici Srpskoj potreban snažan i odgovoran SDS, kao najsnažniji korektiv i alternativa vlasti koji će, zahvaljujući tome, ubjedljivo pobijediti na lokalnim izborima 2020, a 2022. godine preuzeti odgovornost za oporavak i razvoj Srpske.\nZamjenik predsjednika bijeljinskog SDS-a Predrag Jović istakao je da je bijeljinski Gradski odbor stranke godinama najuspješniji i da Mićić zaslužuje kandidaturu za prvog čovjeka SDS-a Republike Srpske.\n“Zajedno sa građanima i privrednicima uspjeli smo da od Bijeljine stvorimo napredan regionalni privredni centar. Napravljen je Univerzitet, realizovani mnogobrojni kapitalni projekti, uključujući i izgradnju kanalizacije, evidentan je konstantan priliv i povećanje broja stanovnika u Bijeljini, kao i broja zaposlenih. Bijeljina je grad koji je najviše napredovao u Republici Srpskoj, posebno u proteklih 15 godina otkako je gradonačelnik Mićić”, rekao je Jović.\nOn je podsjetio da Mićić nikada nije izgubio na izborima i da uživa poštovanje građana, ne samo Bijeljine i Semberije, nego i Republike Srpske – od Trebinja, preko Romanije do, Novog Grada.\nJović je dodao da je Gradski odbor SDS-a Bijeljina svjestan opasnosti daljih podjela u stranci.\n“Svjesni smo da na čelo stranke mora doći pobjednik i čovjek koji će ujediniti stranku, privući nove ljude i vratiti značaj stranci koja je stvorila Srpsku. Gradski odbor SDS-a je svjestan prljave kampanje koju trenutno zlonamjerni pojedinci pokušavaju da vode protiv Mićića i ovog gradskog odbora umanjujući značaj SDS-a Bijeljina, ali im to neće uspjeti”, poručio je Jović.\nNa proširenoj sjednici Gradskog odbora SDS-a Bijeljina raspravljano je o aktuelnim temama u vezi sa Gradskim odborom u Bijeljini, kao i o političkoj situaciji u Republici Srpskoj, te unutarstranačkim izborima u SDS-u, odnosno kandidatu za predsjednika stranke.\nPredsjednik SDS-a biće biran na sjednici Skupštine ove stranke koja bi trebalo da bude održana do sredine juna.\nPrevious Previous post: BiH ipak dobija delegaciju za Strazbur?\nNext Next post: Dodik sa Milerom 6. juna, “Turski tok” blizu Srpske\n28. 01. 2020., 13:30


Kosovski mediji pišu da je sa teritorije Srbije bačena bomba na granični prijelaz Jarinje, policija demantovala te informacije – BH PORTAL\nNa granični prijelaz Jarinje je večeras bačena bomba, piše to prištinska novinska agencija Kosovopress.\nOni navode da je bomba na policijski i carinski punkt na Jarinju bačena sa teritorije Republike Srbije.\nOsim oštećenja na zgradi, trenutno nije poznato da li ima povrijeđenih.\nPortparol Policije Kosova Baki Keljani je kazao da na graničnom prijelazu Jarinje nije izvršen napad bombom nego da je došlo do pucnjave iz vatrenog oružja.\nOn je još rekao da nema povrijeđenih, samo manja materijalna šteta te da se saobraćaj sada odvija normalno. Navodi i da je dosadašnja istraga pokazala da je hitac došao iz pravca sela Tušnica koji se nalazi u Srbiji.\nSrpski nacionalisti vraćeni sa kosovske granice jer nisu imali PCR test\n“Daj mi dva bureka ja sam pripadnik državne sigurnosti, a pare ću sutra da ti dam“.\nDetalji stravične pucnjave na Kosovu: Maskirane osobe napale autobus, četiri osobe ubijene\nSinoć oko 19:00 sati su nepoznate, maskirane osobe pucale u autobus pun đaka u blizini sela Glođane kod Dečana na Kosovu.\nPosljednje informacije govore da su u pucnjavi poginule četiri osobe, prenosi Telegraf. Potvrđeno je da je riječ o vozaču, kondukteru i dvije mlađe osobe, stare 17 i 18 godina. Potvrđeno je da su poginuli učenik i učenica prezimena Mustafaj i Hamzaj.\nIz kosovske policije je potvrđeno da je nekoliko maskiranih osoba napalo autobus, odnosno da su ga izrešetali vatrenim oružjem.\nZamjenik komandanta policije u Peći Veton Elshani je rekao da ne vjeruju kako je pucnjava povezana sa bilo kakvim terorističkim aktom, nego da je vjerovatno meta bio neku ko se nalazio na mjestu događaja.\nRiječ je o autobusu koji je saobraćao od Dečana do Glođana.\nKurir piše da je uzrok pucnjave osveta. Odnosno, da je počinilac navodno jedan od putnika koji je izbačen iz autobusa.


Nova adresa ruskog tajkuna Romana Abramoviča je Tel Aviv. Vlasnik fudbalskog kuba "Čelsi" uzeo je državljanstvo te zemlje u ponedeljak nakon problema sa produžetkom vize u Velikoj Britaniji.\nRuski tajkun je pravo ostvario zahvaljući roditeljima koji su poreklom Jevreji iz Litvanije.\nAbramovič je podneo zahtev na osnovu Zakona o povratku koji je na snazi od 1950, a koji svakom Jevrejinu, gde god da se nalazi daje pravo da dođe u Izrael kao "oleh" (Jevrej koji emigrira u Izrael) i postane izraelski građanin. U Zakonu pojam "Jevrej" odnosi se na osobu kojoj je majka Jevrejka, koja je promenila veru i prešla u judaizam i nije pripadnik druge religije. Od 1970. godine pravo na imigraciju prema ovom zakonu prošireno je i na unuke Jevreja, supružnika deteta Jevreja i supružnika unuka Jevreja.\nPored toga što ima jevrejske korene, poznato je da Abramovič održava bliske kontakste sa tom zajednicom i da im često finansijski pomaže. Zbog velikodušnih donacija u iznosu od 500 miliona dolara u poslednjih 20 godina za potrebe Jevreja u Izraelu i Rusiji, dobio je specijalnu nagradu Federacije jevrejskih zajednica Rusije. Deo tih donacija su i 60 miliona evra koje je poklonio medicinskom centru Šeba u Izraelu i 30 miliona evra za neonatologiju u Tel Avivu.\nInače, Abramovič je rođen u ruskom gradu Saratovu, a od svoje osme godine živeo sa stricom. Majka mu je umrla tokom pokušaja ilegalnog abortusa kad je imao 1,5 godinu, dok mu je otac poginuo na građevini.\nIzraleski mediji već pišu da je ruski tajkun kupio vilu u Tel Avivu u kojoj će živeti, mada se nagađa i da bi njegova nova adresa mogla da bude hotel u predgrađu Tel Aviva, nedaleko od mediteranske obale, koji je kupio 2015. godine.\n"Varsano Hotel" Abramovič je kupio od holivudske glumice Gal Gadot po ceni od 17 miliona evra. Kako su mediji tada pisali, hotel je kupljen sa namerom da ga transformiše u svoj dom kada boravi u Izraelu.\nOvi navodi nisu potvrđeni, ali činjenica je da se ruski oligrah ozbiljno priprema za preseljenje. Kako navodi ruski portal "Vesty", Abramovič je u Izarel stigao svojim privatnim džetom "Boing 767", a tokom tri sata koliko se zadržao u Tel Avivu pored državljanstva, otvorio je bankovni račun i zdravstveno osiguranje.\nOd trenutka kada je uzeo izraelsko državljanstvo, Abramovič je postao nabogatiji čovek u toj zemlji. Prema "Forbsu", njegovo bogatstvo iznosi 11,4 milijarde dolara, a zanimljivo je da ukoliko se zaista preseli u Izrael mogao bi još da profitira. Od 2008. godine, u Izraelu je na snazi zakon koji svim novim izraelskim državljanima omogućava oslobađenje od poreza na deset godina na sve prihode stečene u inostranstvu.\nUzimanjem izraelskog državaljanstva, Abramovič ne mora da se odrekne svog matičnog pasoša (ruskog) već će moći da zadrži dvojno državljanstvo. Takođe, sa izraleskim pasošom moći će bez vize da uđe u Veliku Britaniju na kraći vremenski period, s tim što bi mu za rad na ostrvu bila potrebna posebna viza.\nŽRTVA "SLUČAJA SKRIPALJ" Abramovič na francuskoj obali čeka da mu Britanija odobri vizu\nU senci priče o Abramovičevoj vizi, krije se mnogo LIČNIJI I OZBILJNIJI SUKOB Moskve i Londona\nBORBA ZA 33 MILIJARDE Poznati ruski tajkuni su se ŽESTOKO ZAVADILI, onda je Putin u igru ubacio NAJPOZNATIJEG i napravio još veći kuršlus\nNije poznato da li će deo svog poslovnog carstva preseliti u Izrael ili ne, kao ni da li će neko od njegov sedmoro dece poći sa ocem da živi u Izraelu.\n. Za sada najveći deo njegove poslovne imperije vezan je za Rusiju gde je vlasnik nekoliko giganta u metalskoj industriji i Veliku Britaniju gde je vlasnik fudbalskog kluba "Čelsi".\nAbramoviču je britanska viza istekla u aprilu, u trenutku kada nije bio na ostrvu. Mediji prenose da ruski tajkun od tada nije pokušavao da uđe u Veliku Britaniju. Njegova nova prijava trebalo bi da bude aplicirana iz inostranstva, verovatno iz Rusije, što znači da će on biti podvrgnut nešto rigoroznijim kriterijumima nego ako se prijavljuje iz Ujedinjenog Kraljevstva.\nVlada u Dauning Stritu potvrdila je da je promenila vize prvog nivoa, za koje se veruje da poseduje ruski oligarh, koja omogućavaju boravak od 40 meseci svima koji u britansku ekonomiju investiraju više od dva miliona funti.\nOvaj potez vlasti u Londonu tumači se kao odgovor na trovanje bivšeg špijuna Sergeja Skripalja i njegove kćerke Julije u Solzberiju 4. marta, posebno jer su aplikacije za prvoklasne vize, za koje se smatra da ih imaju oko 700 bogatih Rusa, odbijene za njih 84 odsto. Ruski zvaničnici tvrde da London koristi izdavanje ili uskraćivanje viza kao oružje u rastućem političkom sukobu dve strane.\nogi tipican jevrej


! /Skupština KS: Stanovi za mlade po cijeni nižoj od tržišne / Radio Sarajevo\nSkupština Kantona Sarajevo/Sjednica\n17. 06. 2021. u 22:05:00 Radiosarajevo.ba\nSkupština Kantona Sarajevo je usvojila zaključak kojim je vlada obavezana da iznađe sredstva za subvencioniranje pri rješavanju stambenog pitanja mladih.\nSkupština je dala saglasnost i na zaključivanje šest ugovora o kupoprodaji nekretnina u naseljima Rosulje i Šip, između Fond Kantona Sarajevo za izgradnju stanova za članove porodica šehida i poginulih boraca, ratne vojne invalide, demobilizirane borce i prognane osobe i kupaca nekretnina.\nU navedenu imovinu ubrojani su i: upravna zgrada, radionice i hale, zgrada kontaktne mreže i održavanja pruge, zgrada sušionice pijeska, zgrada skladišta mazuta, turnus kućica, kotlovnica, benzinska pumpa, biro voznih karata i dispečerski centar, portirnica i služba kontrole naplate, zgrada informativne službe i ambulante, zgrada lakirnice i ukupna površina ekonomskog dvorišta.\nNavedena imovina je od izuzetnog značaja za opće dobro i prirodno bogatstvo dijelova preduzeća kojima upravlja GRAS. U skladu sa članom 8. stav 2. Zakona o privatizaciji Federacije Bosne i Hercegovine, riječ je o imovini koja predstavlja dobra u općoj upotrebi, odnosno javno dobro koje preduzeće koristi u obavljanju svoje djelatnosti, te je od krucijalnog značaja za normalno funkcionisanje javnog gradskog prijevoza u Kantonu Sarajevo.\nTagovi: Skupština KS Sarajevo stan mladi problemi\n! / Otvoren Javni poziv za rješavanje stambenog pitanja boračkoj populaciji u KS\nKS / Počela isplata subvencija za rješavanje stambenog pitanja mladih


Vojska Republike Srpske će imati svoj muzej u Banjaluci Vojska Republike Srpske će imati svoj muzej u Banjaluci\nObjavljeno: 25. 10. 2019 u 18:53h\nCvijanovićeva je rekla novinarima da je vidjela prezentaciju idejnog rješenja, te da će Srpska svakako dobiti takav muzej, koji će sarađivati i sa ostalim muzejima u Srpskoj.\n“Danas smo se konačno dogovorili i već naredne godine, po završetku papirološkog dijela, ući ćemo u konkretne aktivnosti sanacije, rekonstrukcije i dogradnje određenih dijelova Muzeja”, rekla je Cvijanovićeva novinarima nakon što je sa srpskim oficirima u kasarni “Kozara” simbolično posadila javor u okviru projekta proširenja Muzeja Trećeg pješadijskog /Republika Srpska/ puka i formiranja vanjske postavke te ustanove.\nOna je u banjalučkoj kasarni “Kozara”, gdje se sastala sa oficirima Trećeg puka, poručila da je zajednički zadatak predsjednika i pripadnika te vojne formacije njegovanje tradicija VRS vrijednosti odbrambeno-otadžbinskog rata.\nKomandant Trećeg pješadijskog /Republika Srpska/ puka Oružanih snaga BiH brigadir Milan Radojčić rekao je da ova vojna formacija koja njeguje tradiciju VRS i Srba na ovim prostorima, planira da proširi kapacitet Muzeja Trećeg pješadijskog /Republika Srpska/ puka u čemu ima veliku podršku predsjednika Srpske.\n“Na nama je da ovu ideju pretočimo u djelo. Takođe, želimo da sarađujemo i sa Muzejom Srpske u cilju da naš muzej ima edukativni karakter za mlade koji bi shvatili suštinu i karakter odbrambeno-otadžbinskog rata i VRS”, rekao je Radojčić i dodao da odjeljenja njihovog muzeja postoje u kasaranama u Prijedoru, Bileći, Bijeljini…\nOn je naveo da ovaj puk ima plodonosnu saradnju i sa ostalim institucijama Srpske na planu očuvanja sjećanja na odbrambeno-otadžbinski rat i one koji su za Republiku dali živote.\nSa Cvijanovićevom su se danas sastali i zamjenik komandanta Komande podrške Oružanih snaga BiH brigadir Zoran Dunović, komandant 6. pješadijske brigade brigadir Radovan Jović, zamjenik načelnika Zajedničkog štaba Oružanih snaga BiH Gojko Knežević i drugi.\nTagovi: BanjalukamuzejVojska RS


Ivanović: Ko god da pobedi zalagaće se za ZSO\nKandidat za gradonačelnika Kosovske Mitrovice G.I. SDP Oliver Ivanović izjavio je da se nada da će ovaj grad dobiti gradonačelnika kakvog zaslužuje.\n04:16 h > 04:20 h\nOliver Ivanović na glasanju (Foto KIM)\n“I jedno i drugo rešenje biće sigurno srpsko, zalagaće se za Zajednicu srpskih opština. Srbija će u nama imati partnera i mislim da je bolje da Srbija ima jakog gradonačelnika, za Srbiju je to bolje, a i Srbima na Kosovu i Metohiji. Naš koncept je da sa Republikom Srbijom izgradjujemo što je moguće bolje odnose jer ovo do sada nije baš ličilo na tako nešto“, smatra Ivanović.\nIvanović je naglasio da je mnogo ljudi došlo iz Kraljeva, Raške i da oni, kako je istako, mogu da naprave nekakve probleme.\n“To nisu Mitrovčani i ljudi koji treba da glasaju. Ne znam šta ova država radi, ali mislim da je ovo morala da spreči. Ako ih nije ohrabrila onda je napravila grešku jer ih nije sprečila, bojim se da bi to moglo da izazove neke tenzije”, kaže Ivanović.\nOn dodaje da CIK uzmima u obzir bezbednosnie elemente i omogući da se izbori dovrše do kraja.\n"Nije mi bitno gde će se glasovi brojati, iskreno hoću da sprečim svaku spekulaciju i to je razlog što smo se mi saglasili s tim da se broje ovde i napisali pismo i prošli i ovaj put, da smanjimo mogućnost da se spekuliše na tu temu. Nema mesta za muvanje, ako neko sumlja nije trebao da učestvuje u ovom procesu“.\nIvanović očekuje da bi on mogao dobiti 56 odsto, a protivkandidat 44 procenata glasova.\n26.09.2021 Zajednica srpskih opština je na Кosovu zabranjen termin (210)


Pravo na obaveštenost korisnika komunalnih usluga u regionu Južne i Istočne Srbije (2019) - Tim 42\nKomunalne delatnosti su delatnosti od opšteg interesa. One su od značaja za ostvarenje svakodnevnih životnih potreba građana i nad njima vrši nadzor jedinica lokalne samouprave tako što stvara uslove za obezbeđenje njihovog odgovarajućeg kvaliteta, obima, dostupnosti i kontinuiteta.\nKomunalne usluge potrošačima pružaju lokalna javna komunalna preduzeća, društva sa ograničenom odgovornošću, preduzetnici. Usluge koje pružaju obuhvataju snabdevanje vodom za piće, odvođenje i prečišćavanja otpadnih voda, proizvodnja i distribucija toplotne enegrije, upravljanje komunalnim otpadom, gradski i prigradski prevoz putnika, pogrebne usluge, usluge na javnim parkiralištima, usluge javne rasvete, pijačne usluge, održavanje ulica i puteva, održavanje čistoće na javnim površinama, održavanje javnih zelenih površina, dimničarske usluge, usluge zoohigijene1.\nTim 42 je tokom jula i avgusta 2019. godine analizirao internet stranice pružaoca komunalnih usluga u regionu Južne i Istočne Srbije, a rezultate istraživanja objedinili smo u dokumentu: Pravo na obaveštenost korisnika komunalnih usluga u regionu Južne i Istočne Srbije; Analiza internet prezentacija pružalaca komunalnih usluga\nSTUDIJA SLUČAJ(EV)A Postupanje Gradske uprave grada Leskovca – Odeljenja za zaštitu životne sredine po prigovorima na kvalitet vazduha


Mladići u Tuzli uhapšeni zbog pokušaja ubistva: Snimali mučenje muškarca i psa – Zvornik Danas\nNaslovna/VIJESTI/Crna hronika/Mladići u Tuzli uhapšeni zbog pokušaja ubistva: Snimali mučenje muškarca i psa\nMuškarci inicijala E.M. i A.M. koji su nastanjeni u Tuzli uhapšeni su zbog sumnje u počinjenje krivičnog djela pokušaj ubistva. Prema informacijama do kojprenosi portal Klix.ba, oni su muškarca iz Tuzle pretukli u jednom stanu, a sve su snimali mobilnim telefonom.\nKapidžić je kazala da su osumnjičeni predati u nadležnost Kantonalnog tužilaštva u Tuzli na dalje postupanje.\nKapidžić je kazala da se u vezu sa krivičnom djelom teška krađa koje je počinjeno u kući u Tuzli, kao i za otuđenje psa dovodi 28-godišnji E.M.\nReakcijom policije, prema riječima Kapidžić, pas je nepovrijeđen vraćen vlasnicima, pronađeni su i otuđeni predmeti, a službenici Uprave policije MUP-a TK trenutno rade na izvještaju po ovom krivičnom djelu.


Žitište nakon napada u kafiću, juli 2016.\nOpšta tolerancija na nasilje, nedovoljna efikasnost institucija, slaba prevencija i mnogo ilegalnog oružja uglavnom su neki od razloga koji dovode do velikog broja ubistava čiji koren je u porodičnom nasilju, smatraju sagovornici RSE.\nKoji su uzroci sve češćih tragičnih događaja, javnost se opet pita nakon što je samo tokom poslednjeg vikenda ubijeno sedmoro ljudi.\nDanijela Pešić, iz Autonomnog ženskog centra, kaže za RSE da i dalje zabrinjava odnos institucija prema nasilnicima.\n"Recimo, kada je u pitanju nasilje u porodici, sudske presude su najčešće uslovne. Više od 70 odsto slučajeva završava se uslovnim osudama za nasilnike. Karakteristika je da je u pitanju blaga kaznena politika. Dobijaju niske kazne, dobijaju novčane kazne, ili tužilaštvo predlaže psihosocijalni tretman. To, zapravo, nikada ne može biti zamena za adekvatnu kaznu", ocenjuje Danijela Pešić.\nPoslednja tragedija koja je šokirala javnost, u kojoj se na osnovu izjava članova porodice žrtve sumnja da joj je prethodilo porodično nasilje, dogodila se u Žitištu kada je 38-godišnji muškarac, pretpostavlja se iz ljubomore, iz kalašnjikova ubio suprugu koja se nedavno od njega razvela, i tom prilikom usmrtio još četvoro ljudi i ranio dvadesetdvoje posetilaca lokalnog kafića.\nMilan Škulić, profesor beogradskog Pravnog fakulteta, kaže da se, na žalost, ovakve situacije dešavaju svuda u svetu i da se često pogrešno smatra da se porodično-pravni problemi rešavaju isključivo represijom i strogim kaznama.\n"U ovom slučaju generalna kazna svakako će biti stroga. Za višestruka ubistva u Srbiji je moguća kazna i od 40 godina zatvora. To je, opet, još jedan dokaz da kaznena politika nije blaga. Ali kazna dolazi na kraju, te stvari se moraju rešavati na preventivnom nivou. To je složen društveni problem koji se ne rešava samo aktivnostima pravosuđa. Već i promenom društvene klime, dakle aktivnostima iz domena porodično-pravne zaštite. A pravosuđe mora biti rezervisano za slučajeve koji su najteži, dakle ono što se zove poslednje sredstvo", komentariše Škulić.\nIzostala reakcija socijalnih radnika\nPosle ovog masakra, Ministarstvo za rad i socijalna pitanja saopštilo je da žrtva Centru za socijalni rad u Žitištu nikada nije podnela prijavu za nasilje u porodici, kao i da bivšeg muža stručni radnici nisu percipirali kao nasilnika. Porodica se, kako su neki njeni članovi rekli, nije obraćala policiji već se uzdala u socijalne radnike da će oni nekome prijaviti maltretiranje koje je trpela.\nDanijela Pešić smatra da bi ministarstvo moralo da proveri da li su stručni radnici tokom razvoda braka ispitivali da li je bilo nasilja u toj porodici.\n"Ono što sada možemo videti u slučaju koji se dogodio u Žitištu jeste tendencija ministarstava i odgovornih da zapravo apsolutno skinu svu odgovornost sa sebe. A zapravo to znači da neće da postupaju u situacijama nasilja. Ili da ne primenjuju liste rizika, ili da nisu u dovoljnoj meri obučeni, odnosno da ne znaju kako da ispitaju da li nasilje postoji ili ne", kaže Danijela Pešić.\nJedan od članova porodice ubijene žene ispričao je medijima da je ona poslednjih par godina bila izložena maltretiranju supruga, da je bilo svađa, pretnji, isterivanja iz kuće, i da sve to znaju u Centru za socijalni rad u Žitištu jer im je sve to puno puta prijavljeno, ali da ništa nisu preduzeli.\nMilan Škulić kaže da pravosuđe i policija reaguju na ovakve prijave.\n"Sve je veći broj krivičnih postupaka baš za dela nasilja u porodici. U ovom konkretnom slučaju, žena koja je potom ubijena i njena porodica su to prijavljivali, ali ne policiji niti tužiocu, već centru za socijalni rad. Tu su vršene neke mere iz domena porodično-pravne zaštite, a pitanje je da li je centar pogrešio što nije obavestio policiju. Ali pretpostavljam da centar nije bio ubeđen, na bazi informacija koje je posedovao, da to može da eskalira do te mere. Na žalost, tu se nekada može i pogrešiti, a nekada i nema dovoljno informacija koje ukazuju na tu vrstu opasnosti", navodi Škulić.\nNasilje se promoviše\nOsim ovog višestrukog ubistva, u poslednjih par dana desile su se još dve porodične tragedije sa smrtnim ishodom: četrdesetpetogodišnjak iz Laćarka nožem je ubio oca i ranio majku, dok je četrdesetšestogodišnjak u Drenovcu nožem ubio svoju suprugu pred sinom od 11 godina.\nOsim što se nasilje u jednom broju slučajeva završava najtragičnijim ishodom, ono je svakog dana svuda oko nas. Ima ga na ulici, u školama, a sve ga je više i u medijima.\n"Na televizijama se promoviše nasilje. Jer ako vi kažete da je uredu udariti šamar ženi, i ako se to i prikaže u nekom programu, i ako za to ne postoji nikakva posledica, nikakva sankcija, apsolutno se time daje na značaju takvom ponašanju i ono se toleriše", smatra Danijela Pešić i zaključuje da sistem mora da reaguje i na prve znake nasilja u porodici.\n"Odgovorna ministarstva ne prate postupanje institucija u dovoljnoj meri i ne prepoznaje se u dovoljnoj meri odgovornost postupajućih službenika. To je pokazao i izveštaj zaštitnika građana. Recimo, propisani protokoli se ne primenjuju, postoje sistemi u kojima službenici ne znaju da su doneti protokoli koji bi trebalo da im ukažu kako da postupaju u slučajevima nasilja u porodici", navodi Danijela Pešić.\nČak 15 žena ove godine izgubilo je život porodičnom nasilju u Srbiji. Koordinaciono telo za rodnu ravnopravnost zatražilo je od policije da pojača kontrolu naoružanja u posedu građana, kako bi sprečila da se dogode nove tragedije.


EKSPRESNI DOKAZNI POSTUPAK ODBRANE NA SUĐENJU ZA LJUBOTEN\nLjube Boškoski u sudnici Tribunala\nIzvođenje dokaza odbrane Ljubeta Boškoskog, bivšeg ministra unutrašnjih poslova Makedonije, počeće sutra ujutro, kratkom uvodnom rečju branilaca Edine Rešidović i Genela Metroa/Guenaell Mettraux. Iskaz prvog svedoka se očekuje u četvrtak, najavljeno je na današnjoj konferenciji pred početak dokaznog postupka odbrane.\nDokazni postupak Boškoskog bi trebalo da traje četrdesetak sati ili oko 3 nedelje nakon čega će svoje dokaze izvoditi odbrana drugooptuženog Johana Tarčulovskog, komandanta policijske jedinice koja je, po optužbi, učestvovala u napadu na Ljuboten 12. avgusta 2001. godine.\nBranioci su najavili da će izvesti po pet svedoka koji će svoje iskaze dati uživo. Odbrana Ljubeta Boškoskog će, takođe, priložiti 10 pisanih izjava svedoka, dok će odbrana Johana Tarčulovskog zatražiti usvajanje šest pisanih izjava.\nSuđenje Ljubetu Boškoskom i Johanu Tarčulovskom za ubistvo sedam civila, razaranje 14 kuća i policijsku torturu nad oko stotinu meštana Ljubotena je počelo 16. aprila 2007. godine. Optužba je u 26 nedelja izvela 50 svedoka a obe strane su priložile oko 900 dokaznih predmeta.


Medojević i Mandić traže uvođenje vanrednog stanja u C. Gori\nLideri crnogorske opozicije Andrija Mandić i Nebojša Medojević zatražili su danas od predsednika države Filipa Vujanovića uvođenje neke vrste vanrednog stanja u Crnoj Gori radi obračuna sa organizovanim kriminalom, ali je on to, kako su naveli, odbio s obrazloženjem da je bezbedonosna situacija u zemlji stabilna.\nMandić i Medojević kazali su novinarima da su Vujanoviću saopštili ocenu da je bezbedonosna situacija u Crnoj Gori alarmantna, jer državne institucije, kako su naveli, nemaju ni snage ni volje za obračun sa organizovanim kriminalom, dok je predsednik države imao suprotan stav.\nVujanović nam je kazao da, prema podacima koje je dobio od Agencije za nacionalnu bezbednost, organizovani kriminal nije pretnja Crnoj Gori - rekao je Mandić, koji je predsednik Nove srpske demokratije.\nMedojević, koji je lider Pokreta za promene, kazao je da je od predsednika Crne Gore traženo i zakazivanje zajedničke sednice Nacionalnog saveza za odbranu i bezbednost i skupštinskog Odbora za odbranu i bezbednost, ali ni to nije naišlo na podršku Vujanovića.\nMandić i Medojević su saopštili da su se sa Vujanovićem jedino saglasili da afera listing ne sme da se ponovi.


Vulin: MiG-ovi stižu do kraja godine - Studio B\nVulin: MiG-ovi stižu do kraja godine Tanjug\nPolitikaPolitika Pocetna 12. 09. 2017. 17:20:49\nMinistar odbrane Aleksandar Vulin izjavio je danas na sednici skupštinskog Odbora za odbranu i unutrašnje poslove da će MiG-ovi iz Rusije stići do kraja godine.Odbor usvojio izveštaj Ministarstva odbrane\n“Do kraja godine stizu MiG-ovi, remontovani, ofarbani…”, istakao je Vulin.\n“Svi želimo da sistem odbrane bude bolji, respektabilan, da vojska bude poštovana i kod naroda i napolju. U tom smislu treba da podržimo napore da ti avioni dođu”, rekao je Lazanski na sednici odbora i dodao da će biti sjajno ako MiG-ovi dođu remontovani.\nOdbor usvojio izveštaj Ministarstva odbrane\nSkupštinski odbor za odbranu i unutrasnje poslove usvojio je danas izveštaje Ministarstva odbrane za period oktobar-decembar 2016. godine i u prvih šest meseci ove godine.\nSednicu je obeležila polemika o tome da li je predsednik Republike “vrhovnom komandant”, kao i opomena predsednice odbora Marije Obradović poslaniku SRS Božidaru Deliću, koji joj je, govoreći o borbenoj gotovosti, rekao da ona o tome “nema pojma” i da su to za nju “španska sela”.\n“Podsećam vas da je ovo civilna kontrola. Imam pravo da budem ovde sve dok imam legitimitet. Imate prava da pokrenete inicijativu za moju smenu i da tu dođe neko drugi kako ovo ne bi bila farsa za vas”, rekla je ona Deliću.\nMinistar odbrane Aleksandar Vulin najavio je prilikom predstvaljanja izveštaja da će MiG-ovi iz Rusije stići do kraja godine, navodeći da je to “nasušna” potreba vojske.\nŠef poslanika SDS i član odbora marko Ðurišić pitao je Vulina kako objašnjava to što se u junu manje ljudi od planiranog broja pijavilo za dobrovoljno služenje vojnog roka.\nOdgovarajući zašto se od planiranih 600 prijavilo samo 355 vojnika za dobrovoljno služenje vojnog roka, Vulin je rekao da je to uobičajeno za jun, ali da je situacija u septembru znatno bolja.\nMinistar je rekao i da je apsolutno za povećanja plata u Vojsci Srbije, ali ne linearno.\nKako je rekao, zalaže se da se na prvom mestu plata poveća vojnicima i podoficirma.\n“Radimo na tome da povećamo dohotke, rešenja stambenih pitanja, i privilegovan odnos u društvu prema pripadnicima vojske i njihovih porodica”, istakao je Vulin.\nNavodeći da je u Srbiji trenutno manje od 4. 000 migranata, Vulin je istakao da vojska daje značajan doprinos u sprečavanju nelegalnih migracija i da je uspela da spreči nelegalan ulazak 22. 000 migranata.\nVulin je govoreći o namenskoj industriji rekao da je ona veoma značajna za razvoj zemlje, dodajući da je Vlada Srbije prvi put izdvojila sredstva za pomoć u visini od 49 miliona evra.\nMinistar je odgovarajući na opasku šefa poslanika SDS Marka Ðurišića da je predsednika Aleksandra Vučića “krstio” kao vrhovnog komandanta, objasnio da član 112. Ustava Srbije kaže da predsednik komanduje Vojskom Srbije.\n“Onaj ko komanduje Vojskom Srbije je vrhovni komandant. Imate i komandanta kopnene vojske. Mora se znati ko komanduje komandantu kopnene vojske, ko komanduje Vojsci Srbije, to je vrhovni komandant. Ustav je tako definisao”, rekao je Vulin.


Nalazite se ovde: Mascus Srbija > Transportna vozila > Kamioni > Kamioni sa otvorenim sandukom > Ford\nPolovna Ford kamioni sa otvorenim sandukom na prodaju\nOvo su rezultati pretrage polovnih Ford kamioni sa otvorenim sandukom mašina koje su za prodaju. Ford kamioni sa otvorenim sandukom oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Ford kamioni sa otvorenim sandukom u Brend sekciji.\nFord F700Međuosovinski razmak: 189\nFord F-750Klasifikacija traktora: Teški - Klasa 7-8, Opšte stanje (1-5): 4, Broj prethodnih vlasnika: 0, Godina registracije: 2007, konfiguracija sekire: 6x2, Tip vešanja: Lisni-lisni, Kabina: Dnevna kabina, Volan na: Levi, Snaga motora: 230, Zapremina motora: 7000, Mjenjač: Allison Automatic, Brend guma: Bridgestone, Garancija: None, Bruto težina: 14968.5\nSjedinjene Američke Države, Lakeland, Florida\nFord F250 XLT EXTENDED CAB 4X4 WELDING TRUCKBoja: BLUE\nFord Transit 350M LadvognSnaga motora: 115, Zapremina motora: 2402, Mjenjač: Manual, Maksimalni teret: 1471, Bruto težina: 3500, Boja: Hvid\nFord Transit 350 L3 ChassisSnaga motora: 155, Zapremina motora: 2198, Mjenjač: Manual, Maksimalni teret: 1632, Bruto težina: 3500, Boja: Hvid\nFord Transit 350 L3 ChassisSnaga motora: 170, Mjenjač: Automatic, Bruto težina: 3500, Boja: Hvid\nFord F750Međuosovinski razmak: 266\nOvde je kompletna lista polovnih Ford kamioni sa otvorenim sandukom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Ford kamioni sa otvorenim sandukom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Ford kamioni sa otvorenim sandukom koje Vas interesuju.


Pronadjena maketa čudovišta iz Loh Nesa\nBritanska ekspedicija saopštila je danas da je na dnu jezera Loh Nes u Škotskoj pronašla veliku maketu navodnog čudovišta „Nesi“ koja je korišćena za film.\n„Naša ekspedicija je pronašla čuveno stvorenje. Iako liči na Nesi, to nisu ostaci čudovišta o kojem ceo svet govori više od 80 godina, već njena maketa za film“, izjavio je blago razočarano portparol škotske turističke organizacije, koja podržava potragu za „neuhvatljivim i simpatičnim monstrumom“ u vodama Loh Nesa.\nPodvodni robot je uspeo da fotografiše do sada neistražene delove dna škotskog jezera gde je pronašla ostatke makete na dubini od oko 180 metara.\nU pitanju je maketa duga oko devet metara koja je korišćena za snimanje filma „Privatni život Šerloka Holmsa“ Bilija Vajldera iz 1970. godine.\nČudovište Nesi će 21. aprila napuniti 82 godine, jer je tog dana davne 1934. godine u britanskim medijama objavljena njena prva fotografija.


Hocu.ba Sajam tehnologija “MakeITwork” u Banjaluci – poziv kompanijama – Hocu.ba\nSajam tehnologija “MakeITwork” u Banjaluci – poziv kompanijama\nDogađaj koji će na jednom mjestu okupiti studente, mlade profesionalce, IT entuzijaste i predstavnike kompanija iz regiona, te stvoriti ugodnu i opuštenu atmosferu za druženje, razmjenu informacija i networking.\nMakeITwork je dvodnevni IT sajam čija je osnovna ideja okupljanje predstavnika kompanija i institucija sa djelovanjem u oblasti informacionih tehnologija, inženjeringa i obrazovanja, te studenata i IT entuzijaste oko raznovrsnih aktivnosti poput promocija kompanija, predavanja, radionica, panel diskusija i brojnih drugih.\nCilj sajma je ublaživanje barijere između kompanija i mladih ljudi zainteresovanih za izlazak na tržište rada, te razmjena informacija, iskustava i kontakata.\nDogađaj će se održati 18. i 19. maja 2019. godine u Banjoj Luci, kao dio Konferencije medicinskog i bioinženjeringa – CMBEBiH 2019.\nŽelite se povezati sa studentima i mladim IT entuzijastima i iz prve ruke saznati pitanja koja ih muče?\nŽelite li otvoriti vrata svoje kompanije i predstaviti se na kreativan način?\nSva pitanja možete poslati na službenu e-mail adresu [email protected]\nAutor Hocu.ba praksa iskustva prilika sajam tržište\n« Međunarodno takmičenje “Ex Libris” – Ruse 2019\nBudi dio Centra za pravnu edukaciju »


Kako finansijski preživeti povratak sa letovanja\nBiznis Autor:Aleksandar Nastevski22. avg. 202110:42 > 15:49\nVrućina Foto: EPA-EFE/EMANUELE VALERI / FTJ\nKako se bliži kraj godišnjih odmora, mnogi kada se vrate sa letovanja suočavaju se finansijskim problemima, posebno ako su se istrošili više nego što je trebalo. Kako bi "preživeli" dolazeće mesece jako je važno da napravimo neki finansijski plan za naredni period i definišemo sa koliko novca raspolažemo i kako ih raspodeliti u narednom periodu.\nČak i kada procenimo troškove putovanja, važno je da uvek imamo i neki dodatni novac koji treba da nam služi za neke neplanirane troškove. Savet stručnjaka je da taj dodatni novac za neplanirane troškove bude oko 20-30 odsto procenjene sume novca.\nDo kraja sledeće nedelje konkurs za subvencije za kupovinu bicikala\nMeđutim, ako potrošimo više od planiranog, finansijska savetnica, Karolina Herbut, daje nam savete kako da se organizujemo u narednim mesecima.\nHerbut za portal Nova.rs ističe da je važno da isplaniramo svoj budžet i da znamo sa koliko sredstava raspolažemo, te onda da vidimo kako ta sredstva da raspodelimo.\nZato je važno da viidimo da li nam u narednim mesecima dolazi neki trošak koji je nepredviđen ili koji smo možda zaboravili da uračunamo.\n„Evo meni je uvek u oktobru registracija automobila, mnogima je to polazak dece u školu, važno je da ljudi na vreme isplaniraju to. Planirajmo i troškove za to ako nekom dolazi rođendan u septembru-oktobru ili da li moramo da platimo neki servis i slično“, kaže Herbut za naš portal.\nKao jedan od načina da dobro organizujemo svoje finansije je metod koverti. Naime, novac možemo da raspodelimo tako što ćemo u jednu kovertu da stavimo novac koji je predviđen za obavezne troškove koje moramo obavezno da platimo, a onda u ostale možemo da raspodelimo novac za hranu ili restorane, kafiće, teretanu, garderobu i ostalo.\nOno što je najbitnije je da ljudi vide koliko zaista sredstava imaju slobodno na raspolaganju da ne bi opet morali da imaju dozvoljeni minus ili da se dodatno zadužuju, savetuje finansijska stručnjakinja.\n„Isto kao kada za januar ljudi kažu da je to najduži mesec jer se prethodno istroše u decembru, pa tako posle odmora i početka škole ljudi budu u istoj situaciji. Tek tada ljudi vide koliko mogu da upravljaju svojim finansijama i kako mogu da uklope finansijski kada to moraju“, navodi Herbut za naš portal.\nAleksandra Mikata, Karolina Herbut Foto:Nova S\nDodaje da je zato važno da ljudi svoje finansije planiraju i za naredne mesece nakon odmora, a ne samo unazad kako bi otplatili troškove, sve dok se budžet ponovo ne stabilizuje krajem oktobra ili novembra, a tada ljudi mogu već i da planiraju troškove u decembru za poklone, proslave i slično, jer bi tako olakšali sebi da preguramo i taj „najduži mesec“ – januar.\nKada izdavajamo troškove na mesečnom nivou u kovertama, ono što bi moglo još dodatno da nam pomogne jeste da na primer iznos za hranu ne planiramo mesečnom, već na nedeljnom nivou. Tako na primer iznos od 20.000 dinara, ako smo toliko izdvojili, umesto da nam se desi da 15.000 potrošimo do sredine meseca, na nedljnom nivou bi to moglo da se planira tako što podelimo mesečni iznos na četiri dela i onda trošimo kako je predviđeno.\nHerbut ističe da su ljudi često naviknuti da plaćaju rate kredita, nego što mesečno izdvajaju neki određen iznos za letovanje.\n„Da kažemo sebi ovo je moja buduća rata i na mesečnom nivou uštedimo za letovanje, te posle letnjeg odmora ne postoji opterećenje na platu kada štednjom sačuvamo novac“, objašnjava nam finansijska stručnjakinja.\nOna ne preporučuje ljudima da se dodatno zadužuju kako bi refinansirali svoja dugovanja, sem u situacijama ako nemaju neku drugu opciju.\n„Naravno ako nemaju nikakvu drugu opciju i mora da koristi čekove ili posegne za nekim dodatnim kreditom onda se postavlja pitanje da li je ranije bila dobra odluka da se ode na to letovanje, ako nekog to egzistencijalno ugrožava“, kaže Herbut.\nPored smanjivanja troškova, kako bi uštedeli za naredne mesece, herbut savetuje i da redovno beležimo naše troškove.\n„Ljudi treba redovno da beleže da bi videli koliko troše i ima mnogo situacija gde nije pitanje egzistencijalnog momenta. Zato je planiranje unapred i beleženje dobro jer onda stvarno ljudi primete nisu morali toliko da troše na nekom mestu“, kaže Herbut i dodaje:\n„Korisno bi bilo kada bi neki iznos pa makar to bilo, recimo 500 dinara, prvo odvoje od plate kao neku ratu kredita. Odmah čim legne plata odvojimo na neki drugi račun ili u neku teglu i onda naviknemo da uvek imamo tu ušteđevinu koja nam mesečno izgleda kao sitnica, a moze da se sačuva za letovanje i zimovanje.“\nBonus video – Skriveni troškovi na odmoru\nfinansijeKarolina Herbutletovanjenovacodmorsavetištednjaštednja novca


RTCG - Radio Televizija Crne Gore - Nacionalni javni servis :: Društvo :: "MUP obučava nepotrebne kadrove"\nINSTITUT ALTERNATIVA 11. 09. 2018. 17:16 >> 19:00 1\nMinistarstvo unutrašnjih poslova (MUP) obučava kadrove koji nijesu potrebni i nemaju perspektivu za zaposlenje, ocijenili su iz nevladine organizacije (NVO) Institut Alternativa.\nIz te NVO su saopštili da je obuka "Osposobljavanje za rad u Policiji", koju MUP sprovodi od 19. septembra prošle godine mimo svih Vladinih odluka.\nInstitut Alternativa je tada, kako se navodi, ukazao da je taj poziv mimo svih strateških dokumenata i smjernica koje je Vlada usvojila na predlog samog MUP-a.\n"Vladini dokumenti, kao što su Strategija razvoja Uprave policije, Akcioni plan za njeno sprovođenje i Analiza stanja, prijema, napredovanja, obrazovanja i obuke policijskih službenika ukazuju na višak zaposlenih u Policiji, kao i na potrebu da se ne zapošljavaju policajci sa nižim stepenom obrazovanja od Policijske akademije", kaže se u saopštenju.\nIz Instituta Alternativa su podsjetili da se u tim dokumentima precizno navodi da bi trebalo izmijeniti zakone i propisati da najniži stepen kvalifikacije obrazovanja bude Akademija, a ne srednja škola, što je prihvatljiv nivo obrazovanja za MUP-ovu obuku.\nOd tog poziva do septembra ove godine, prijavljeni kandidati su čekali na nastavak procedure.\n"Da paradoks bude veći, u međuvremenu je stupila na snagu Vladina zabrana zasnivanja radnog odnosa na neodređeno ili određeno vrijeme u svim organima državne uprave i javnim ustanovama do 1. jula naredne godine u skladu sa Planom optimizacije javne uprave", navodi se u saopštenju Instituta Alternativa.\nIz te NVO su saopštili da je 31 “akademac” osme generacije, nakon posebne Informacije koju je MUP uputio Vladi u julu, zapošljen u Policiji bez javnog oglašavanja i dodali da je to izuzetak od zabrane iz Plana optimizacije.\nU julu je, kako se navodi, upisana 12. generacija budućih policajaca.\nTo znači, kako smatraju u Institutu Alternativa, da će tokom naredne dvije godine četiri generacije od skoro 200 akademaca biti spremno za zapošljavanje u MUP-u po automatizmu, bez oglasa i u skladu sa novim rješenjem iz predloga zakona o unutrašnjim poslovima.\n"Novim rješenjima koja predlaže MUP nije predviđeno samo zapošljavanje akademaca po automatizmu, već se zabranjuje zapošljavanje lica sa nižim obazovnim nivoom od Policijske akademije", kaže se u saopštenju.\nKako se navodi, nejasno je zašto se obučavaju kadrovi koji nemaju izgleda da tu obuku primjene, jer neće ispunjavati uslove da se zaposle u Policiji.\nIz Instituta Alternativa su kazali da najavljenim izmjenama Zakona o penzijskom i invalidskom osiguranju Crne Gore nije predviđen beneficirani radni staž za policijske službenike.\n"To znači da će prirodni “odliv” kadrova ići usporeno i u višegodišnjoj perspektivi neće biti toliko slobodnih radnih mjesta koliko se obučava kadrova", smatraju u toj NVO.\nOni su pozvali ministarstvo da ozbiljnije shvati strateška dokumenta i sprovodi politike koje će pomoći Policiji da uspješnije funkcioniše i da ima najkvalitetnije kadrove.\nPrema njihovim riječima, to se neće postići “brzim kursevima”.\n"Nastavkom procedure za izbor kandidata za 'brzi kurs za policajce' država ulaže u obuku kadrova koji nijesu potrebni i za koje se ne zna ni kada, ni kako će biti zaposleni jer generacije akademaca već čekaju na posao u Policiji", zaključuje se u saopštenju Instituta Alternativa.\n09. 03. 2018. 0


U Srbiji se zbog neslobode medija gasi javnost – Biro za društvena istraživanja\nPodovom 3. maja dana Slobode medija BIRODI upozorava javnost na trend pogošanja izveštavanja medija koji sve više karakteriše prisustvo biltensko-promotivnog (pretvaranja medija u sredstva promocije) i perjaničkog diskursa (pretvaranje medija u sredstva medijske odmaze i sudjenja pre sudjenja).\nAnaliza izveštavanja medija tokom nedavno održanim izborima govori da je, u odnosu na 2012. godinu, situacija pogoršana za 25% i čime je potvrđen nalaz međunarodnih organizacija o medijskoj regresiji u Srbiji.\nRazlog ovakvom stanju treba tražiti u odsustvu efektivne regulacije na nivou REMa, medijske samoregulacije na nivou Saveta za štampu i profesionalne samoevalucije na nivou medija za koje se ni sami novinari, sindikati i novinarska udruženja nedovoljno zalažu.\nSve to za posledicu ima i odsustvo zaštite javnog interesa u medijima, tačnije mogućnosti da građani dobiju objektivne, pravovremene, proverive, tačne informacije, ali i stvaranje atmosfere građanske (auto)cenzure, jer prema istraživanju BIRODI 49% građana podržava stav da „…danas u Srbiji nije pametno govoriti ono što mislis„.\nUpravo ovaj podatak govori da odsustvo slobode u izveštavanju medija ima direktnu posledicu na nestajanje javnosti kao pretpostavke za demokratsko društvo, odnosono da građani Srbije na razne načine nesvesno finansiraju medijski mrak koji uskraćuje njihova pravo na informisanje.\nBIRODI poziva sve aktere u medijskom polju da se odreknu svojih uskogrudih interesa i insisitraju na ispunjavanju 24 preporuke Saveta za borbu protiv korupcije koje su i deo EU agende Srbije.\nBiro za društvena istraživanja je sproveo...\nImajući u vidu da su lažna...


Odbornici Skupštine grada Beograda usvojili su danas odluku da kraljica Draga Obrenović dobije ulicu u glavnom gradu. Kako je rečeno, ime te kraljice nosiće nova ulica na prostoru „Beograda na vodi” koja počinje od stare Železničke stanice, a završava kod pešačke zone. Draga Obrenović bila je kraljica Srbije i supruga kralja Aleksandra Obrenovića, poslednjeg kralja iz dinastije Obrenović. Pre nego što je postala kraljica, Draga je bila udovica inženjera Svetozara Mašina i dvorska dama na dvoru kraljice Natalije Obrenović. Ubijena je zajedno sa svojim suprugom kraljem Aleksandrom Obrenovićem, tokom Majskog prevrata 29. maja 1903. godine po julijanskom kalendaru, odnosno 11. juna 1903. po gregorijanskom, prenosi Tanjug. Odluka da kraljica Draga Obrenović dobije ulicu u


Đorđe Popović: Pospešiti dalji trend privrednog rasta - CorD Magazine\nPozitivan rast ulaganja u infrastrukturu dodatno bi trebalo podržati uspostavljanjem čvršćih mehanizama kontrole postupaka nadmetanja i jačanjem transparentnosti\nUlaganje u infrastrukturu i dalje je u punom jeku i ohrabruje činjenica da su neki od dugo očekivanih projekata blizu finalizacije, prevashodno u sektoru putne infrastrukture. Ipak, potrebno je još značajnih napora uložiti kako bi se pospešio dalji trend privrednog rasta i olakšalo lokalno, regionalno i međunarodno povezivanje, kao i međusektorska saradnja.\nNa polju konkurentnosti važno je uspostaviti čvršće mehanizme kontrole postupaka nadmetanja, kao i transparentnost u vezi s dinamikom i kvalitativnim uslovima učešća u postupku i dodele javnih ugovora. Osim samih javnih nabavki, neophodno je unaprediti kapacitete Komisije za javno-privatno partnerstvo, kao i u praksi razjasniti određene pravne nedoslednosti (npr. u vezi sa određivanjem vrednosti javnog ugovora) kako bi ovaj važan preduslov valjanog razvoja projekata mogao da ostvari svoj puni potencijal.\nPo pitanju tog segmenta tržišta ostvaren je ipak značajan napredak u proteklih godinu dana, pa su i projekti manji po obimu, ali od nemerljivog uticaja na razvoj lokalnih zajednica, krenuli s realizacijom. Ovde se pre svega misli na projekte manjeg i srednjeg obima u sektoru energetske efikasnosti i saobraćajne infrastrukture.\nTržište s velikim nestrpljenjem očekuje usvajanje novog paketa propisa i podsticaja koji će omogućiti dalji razvoj projekata obnovljivih izvora energije i drugih specifičnih segmenata tržišta\nU sektoru energetike tržište s velikim nestrpljenjem očekuje usvajanje novog paketa propisa i podsticaja koji će omogućiti dalji razvoj projekata obnovljivih izvora energije, planiranog za kraj 2019. ili početak naredne godine.\nOd velikog će značaja biti način na koji će očekivani sistem aukcija biti uveden, kao i omogućavanje dodatnih kapaciteta za solarnu energiju, koja je do sada ostvarivala veoma skromne rezultate u Srbiji. Činjenica da su ipak neki od najvećih projekata u tom segmentu uspešno realizovani u prethodnom periodu, konkretno u oblasti energije vetra, može samo da doprinese daljem razvoju tržišta, kako iz ugla pripremljenosti investitora i finansijera projekata, tako i deljenja znanja i iskustava i spremnosti javnog sektora da uvaži značaj pojedinih pitanja neophodnih za ispravnu realizaciju projekata (poput pitanja fazne izgradnje, i slično).\nOd velikog će značaja biti da se omogući realizacija nekih specifičnih segmenata tržišta, poput diverzifikovanog pristupa spaljivanju otpada, komercijalnog prečišćavanja voda (kroz javno-privatna partnerstva), uvođenju podsticaja za toplotnu energiju proizvedenu iz obnovljivih izvora, veće konkurentnosti maloprodajnog tržišta toplote, te stimulisanju uvoza i prodaje električnih vozila, kao i same infrastrukture neophodne za njihov saobraćaj na strateškim deonicama u Srbiji. Biće neophodno da više učesnika na tržištu ulože dodatne napore, a ne samo javni sektor, kako bi se ovi novi, važni sektori privrede omogućili i dalje razvijali.\nOdbor za infrastrukturu i industrijalizaciju će s velikom pažnjom pratiti realizaciju ovih ciljeve, od kojih su mnogi već dve godine na agendi Odbora. Ključ uspeha u tom smislu će biti interdisciplinarna saradnja i podrška koju kao Odbor možemo da pružimo kako javnom sektoru, tako i privredi u pogledu pravnih, poreskih, i drugih važnih aspekata.


Džuel: Novi aranžman krajem januara ili u februaru - Biznis Info\nBy BiznisInfo on\t 28/11/2020 Ekonomija\nNovi aranžman sa Međunarodnim monetarnim fondom /MMF/, za koji su iskazali interes entiteti i vlasti na nivou BiH, mogao bi biti spreman krajem januara ili u februaru, izjavio je stalni predstavnik MMF-a u BiH Endrju Džuel.\nDžuel je naveo da su počeli pregovori o tom programu, te da vlasti u BiH traže prošireni aranžman u trajanju od tri godine.\nDžuel je pojasnio da će novac, ukoliko bude postignut dogovor, biti distribuisan u tranšama u skladu sa uspjehom u sprovođenju programa.\n“Nadamo se da bismo pregovore mogli zaključiti početkom narednom mjeseca i, ako sve bude u redu, predložiti ga Upravnom odboru za usvajanje krajem januara ili početkom februara”, rekao je Džuel za “Nezavisne novine”.\n“Biće manje strukturalnih odrednica koje se odnose na reforme koje se moraju implementirati, odnosno rokove u kojima je potrebno ispuniti uslove da bi se dobio novac, tako da smatram da postoji vjerovatnoća da ćemo imati manje odrednica u ovom programu nego u prethodnom”, rekao je Džuel.\nDžuel je podsjetio da entitetske i vlasti na nivou BiH od MMF-a traže program vrijedan 750 miliona evra.\nOn je napomenuo i da nije završena kriza u vezi sa virusom korona već bi se mogla pogoršati tokom zime, zbog čega se lokalnim vlastima savjetuje da se fokusiraju na još veću podršku ekonomiji i zaštiti ranjivih kategorija, što “zahtijeva ozbiljne finansije i košta”.


Dejan Pavlović: JU INFO će u svakom slučaju opstati\nSudski izvršitelji juče u "poseti" Ju Info televiziji\nDva televizora za dug honorarcima\nZbog štetnih ugovora i kamata, dug narastao na 170 miliona dinara\nBEOGRAD - Zaposleni u JU INFO primili su juče ekipu sudskih izvršitelja koji su im zapečatili dva televizora zbog 35.000 dinara, koliko ta TV duguje na ime honorara dvojici saradnika.\nJučerašnja plenidba imovine ove kuće, međutim, samo je početak naplate dugova koji su se godinama gomilali i sada dostigli, kako se procenjuje, oko 170 miliona dinara.\n- Najveći deo našeg duga su kamate, tvrdi direktor JU INFO kanala Dejan Pavlović, koji je juče bio veoma angažovan oko plenidbe, kao i oko kolega novinara, koji su bili pozvani da joj prisustvuju, pošto se očekivalo da će im oduzeti skupu TV opremu, a što se juče, ipak, nije dogodilo.\nNajveći dug je, po rečima direktora, prema NBJ, 23 miliona dinara i to su kursne razlike za nabavku 35 predajnika iz 1999. godine. Pavlović kaže i da ta kuća nije mogla sama da namiri svoje dugove, da joj je račun bio blokiran od novembra prošle godine, a da je iz budžeta za ovu godinu ta TV dobila 75 miliona dinara. To bi bilo dovoljno samo za plate oko 300 zaposlenih.\n- Samo nas emitovanje jednog filma dnevno košta 1.000 dolara, upoređuje "minuse" direktor Pavlović. Prvi čovek JU INFO kaže i da je priličan deo dugova nasleđen, da je nastao pre 5. oktobra, oko 75 miliona dinara.\nZaposlenima, ali i bivšem direktoru Darku Petroviću, međutim, nije jasno kako je za dve godine dug mogao tri puta da naraste, bez obzira što je jedan deo bio "prenet" iz ranijeg perioda, pre 5. oktobra. On kaže da je baš u tom periodu bila nabavljena velika količina tehnike, emisiona oprema od 20 predajnika, satelitska stanica i još toga, i da je trošak za plate bio mnogo manji, jer je pre dve godine u toj kući radilo upola manje ljudi.\n- Treba dobro prekontrolisati poslovanje, kao što je to inspekcija radila kada sam ja bio direktor, kaže Petrović. Iz tog perioda nije bilo više od 15 do 20 miliona dinara duga koji je prenet, a nikako koliko se sada tvrdi.\nPetrović je pre dve godine smenjen, mada nije bilo nekih "političkih" zamerki na njegov rad. Prošle nedelje iz ove TV kuće je u javnost stiglo i upozorenje zaposlenih o štetnosti ugovora koji je bio potpisan za iznajmljivanje opreme. U nezvaničnim razgovorima zaposleni tvrde kako su takvi ugovori često pravljeni, i navode prodaju šest svojih skupocenih vozila strane proizvodnje, po ceni samo jednog.\nU pomenutom saopštenju koje niko od njih nije smeo da potpiše, tvrdilo se kako JU INFO najviše duguje privatnoj firmi (Atlas TV grupa) za iznajmljenu TV opremu, a taj dug je narastao na tri miliona dinara. Rečeno je i da će JU INFO biti prinuđen da prestane s radom, ukoliko sudski izvršitelji tu opremu zaplene.\nTvrdilo se, takođe, da je (fiktivni) vlasnik te privatne firme i njihove opreme, ustvari, supruga jednog od dvojice tada zaposlenih rukovodilaca, kao i da je tokom prošle i ove godine trebalo da se obavi vansudsko poravnanje, ali da je ono propalo jer ni šest puta niži iznos zaduženja neko nije uplatio poveriocima.\nU JU INFO danas tvrde kako je bivši direktor dao otkaz dvojici svojih saradnika kada je saznao da imaju privatne veze s iznajmljivanjem opreme za sopstvenu kuću.\nNa pitanje "Glasa" upućeno sadašnjem direktoru o tome kako misli da razduži kuću i da li će ih dugovi zaista "zatvoriti", Pavlović odgovara:\n- Ni slučajno. Savezna vlada će uskoro morati da odluči da li će JU INFO kanal biti privatizovan, ili će namiriti dug. Ova TV će u svakom slučaju opstati, dodaje direktor.\nOdbor za predstavke i žalbe podržao Nacrt zakona o narodnom advokatu\nPenzionerima ove godine samo deset i po penzija\nRoditelji otete dece traže anketni odbor o nestalim bebama\nOebs i "Astra" protiv trgovine ljudima\nU OŠ "Svetozar Marković" u Kragujevcu nastava kao na filmu\nStudenti Pravnog pisali Gaši Kneževiću\nKampanja za borbu protiv side u našoj zemlji više od 10.000 zaraženih


Finska organizuje prvo svetsko takmičenje u udaranju u zid - 05.08.2016, Sputnik Srbija\nFinska organizuje prvo svetsko takmičenje u udaranju u zid\nPrvo svetsko takmičenje u udaranju u zid treba da se održi krajem meseca u finskom gradu Kerava. 05.08.2016, Sputnik Srbija\n© Foto : pixabayUdarac\nPrvo svetsko takmičenje u udaranju u zid treba da se održi krajem meseca u finskom gradu Kerava.\nVruće, mokro i prljavo: Takmičenje u pranju automobila (video)\nOvo prilično neobično takmičenje inspirisano je finskom TV serijom „Vintiot“ (Nevaljalci), u kojoj likovi često ubijaju vreme šutiranjem zidova. Ironično, događaji iz televizijske serije takođe se dešavaju u Keravi, naglašava lokalni list „Keski usima“.\nOrganizator turnira, instruktor borilačkih veština Edla Niemi, izjavio je da su i profesionalni sportisti i amateri pozvani da učestvuju na takmičenju koje će se održati 28. avgusta.\nIako ostaje nejasno kako i na osnovu kakvih kriterijuma će izvođenje učesnika biti ocenjivano, Niemi je rekao da su gradske vlasti već odobrile ovaj događaj.


Države bez koronavirusa: Virusu odoljeva još samo šest zemalja\nKoronavirus zasad nije potvrđen u svega šest od ukupno 193 države koje su punopravne članice Ujedinjenih nacija, a prema podacima Svjetske zdravstvene organizacije (WHO), zaraženih ima na svim kontinentima izuzev Antartika.\nPosljednja zemlja u kojoj je registrovan koronavirus je Palau, a taj pacifički arhipelag od stotinjak ostrva nalazi se u sastavu Australije i Okeanije, kontinenta sa najvećim brojem zemalja koje nisu pogođene koronavirusom.\nNajveća država u kojoj, barem zvanično, nije potvrđen nijedan slučaj koronavirusa je Sjeverna Koreja, čije su vlasti 26. jula stavile u karantin grad Kaesong, nedaleko od granice sa Južnom Korejom, nakon što je otkrivena osoba za koju se sumnjalo da je zaražena opakim virusom. Ipak, te sumnje nisu bile potvrđene, pa se, uprkos rezervi brojnih svjetskih medicinskih stručnjaka, Sjeverna Koreja zvanično vodi kao država u koju koronavirus nije ušao.\nPreostale četiri države u kojima nije potvrđen koronavirus nalazi se u Okeaniji, a najmnogoljudnija od njih su Kiribati, koji imaju oko 120.000 stanovnika. Najmanja zemlja bez koronavirusa je Nauru, koji ima svega 12.000 stanovnika.


Zastarjeli sistem ugasio rasvjetu u nekoliko naselja u Banjaluci - Glas Srpske\nG.S. 24.11.2021 14:20\nBANjALUKA - Bez rasvjete u utorak naveče ostalo je nekoliko banjalučkih naselja, među kojih su Paprikovac, Lauš, Nova varoš i Centar, a uzrok je, kako su saopštili iz Gradske uprave Banjaluka, zastarjelost sistema komande za uspostavljanje rasvjete.\nIstakli su da su već ranije preduzete mjere za otklanjanje smetnji u funkcionisanju rasvjete na teritoriji grada Banjaluka.\n"U prethodnom periodu je i pokrenuta i završena procedura javne nabavke 'Nadzor i upravljanje javnom rasvjetom', kako bi postojeći sistem bio zamijenjen modernijim i savremenijim", saopštili su iz Gradske uprave Banjaluka.\nDodali su da se trenutno rasvjeta u gradu pali preko sistema mrežna tonfrekventna komanda (MTK).\n"Signal za uključivanje i isključivanje generiše se preko MTK predajnika koji se propusti kroz mrežu do MTK prijemnika, što predstavlja zastarjelu tehnologiju", kazali su iz Gradske uprave Banjaluka.\nIstakli su da kao posljedica toga, postoji mogućnost da signal ne prođe, te se rasvjeta ne upali.\nPrema njihovim riječima, "Elektrokrajina", koja je i zadužena za generisanje signala, ih je ranije obavijestila da je stari sistem neefikasan, te da je potrebno preći na novi sistem, nakon čega se pristupilo proceduri za zamjenu komandnog sistema.\nDodali su da je predmetnom javnom nabavkom ustanovljeno da će novi sistem zamijeniti dotrajali MTK sistem, a za izvođača je izabran Elektrotehnički fakultet, s rokom za implementaciju od 120 dana.\n"Nakon implementacije projekta, neće se dešavati da grad ostane bez javne rasvjete, a prednosti novog sistema su višestruke, prvenstveno, pouzdaniji rad rasvjete", kazali su iz Gradske uprave.\nDodali su da će novim sistemom biti smanjen utrošak struje, kao i troškovi održavanja, te će obezbijediti jednovremeno uključivanje i isključivanje rasvjete u skladu sa zalaskom i izlaskom sunca, prenose Nezavisne novine.


Astana - Blic Sport\nIz Evropske fudbalske federacije je najpre poslat jedan raspored mečeva za Ligu Evrope, da bi odmah potom stigao ispravak.\nDočekasmo i taj utorak, prvi u novoj sezoni u kome će se igrati mečevi Lige šampiona. Kao i prethodnih godina, u njoj će međusobni okršaj voditi „bogati” i „siromašni” klubovi, pri čemu će oni iz druge grupe pokušati da naprave iznenađenje i pošalju barem jednog učesnika među 16 najboljih.\nDrama u Bukureštu: Steaua se provukla do Partizana, Dinamo preskočio Luksemburg\nFudbaleri Maribora eliminisani su u kvalifikacijama za Ligu šampiona pošto su na gostujućem terenu, u revanš utakmici 2. kola, poraženi od Astane iz Kazahstana sa 3:1, dok je Steaua posle drame preskočila Trenčin sa ukupnih 4:3 za dvomeč sa Partizanom u narednoj rundi.\nKontador potpisao za "Sakso bank"\nTrostruki pobednik Tur de Fransa Alberto Kontador napustio je dosadašnji tim kazahstansku Astanu i potpisao ugovor sa danskim "Sakso bankom".\nKontador napušta Astanu na kraju sezone\nPobednik ovogodišpnjeg Tur de Fransa Alberto Kontador odlučio je da napusti ekipu Astane na kraju sezone nakon što je odbio ultimatum kazahstanske ekipe.\nKontador slavio na Trci oko Kastilje i Leona\nŠpanac Alberto Kontador pobedio je treći put u karijeri na trci oko Kastilje i Leona u Španiji nakon što je zadržao prednost u poslednjoj etapi u odnosu na drugoplasiranog Igora Antona.\nAlberto Kontador najbolji u Portugalu\nPobednik prošlogodišnjeg Tur de Fransa Alberto Kontador uspešno je započeo novu sezonu posle trijumfa na Trci oko Algarve u Portugalu.


POSLEDNJI EVROPSKI "REŽISER": Posle režiranog državnog udara, režira i istragu protiv opozicije | WebTribune\nHome U FOKUSU POSLEDNJI EVROPSKI “REŽISER”: Posle režiranog državnog udara, režira i istragu protiv opozicije\nPredsednik crnogorske vladajuće Demokratske partije socijalista (DPS) Milo Đukanović ocenio je da panika vlada u redovima opozicionog Demokratskog fronta (DF).\nKako je naveo, panika vlada jer se “odmotava klupko istrage” za osujećeni pokušaj terorizma na izborni dan i “sve je bliže nekome od njih”.\nLider DPS-a je reagovao na izjavu jednog od čelnika Fronta Andrije Mandića, koji je zbog hapšenja svog vozača danas poručio da će “za svaku glavu koja odleti iz DF-a, odleteti jos nečija glava”.\nBivši premijer je takve poruke iz Fronta doveo u vezu s “nervozom” u redovima tog opozicionog saveza, a u vezi sa istragom Tužilaštva o osujećenom pokušaju terorizma na dan parlamentarnih izbora, 16. oktobra prošle godine.\n“Vidimo da se klupko istrage za ono što se pripremalo 16. oktobra odmotava, vidimo da je sve bliže nekima od njih, vidimo da je panika u njihovim redovima. Pokušavaju da na taj način zaustave istragu, pokušavaju da zaustave državne organe koji se bave istragom, što je, apsolutno sam ubeđen nemoguća misija”, ocenio je lider DPS-a.\nPo njegovim rečima, “pokušaj terorističkog napada generisanog od aktuelne moskovske politike koja, želeći da ostvari pojačani uticaj na Balkanu i da namiruje svoje račune sa zapadnim partnerima ili protivnicima… pre svega sa Evropom ili Amerikom”.\nOn je optužio DF da se “bedno, iznajmljen od drugih inostranih političkih centara, stavio u funkciju protiv Crne Gore i njene evropske budućnosti”.\nMandić je akciju Tužilaštva protiv njegovog vozača i Ananija Nikića, takođe bliskog lideru Fronta, a koji nije u Crnoj Gori, doveo u vezu sa izborima u Nikšiću.\n“On (specijalni tužilac Milivoje Katnić) ovo radi u susret nikšićkim izborima, nakon naše snažne diplomatske akcije koju smo imali od Vašingtona preko Brisela do Moskve. On to radi u susret najavljenom referendumu oko pristupanja Crne Gore NATO-u”, kazao je Mandić.\nMandic je poručio da će “za svaku glavu koja odleti iz DF-a odleteti još nečija glava”.\nČelnici Fronta boravili su nedavno u Moskvi, gde su predstavili plan o “narodnom referendumu” o NATO-u, u susret ratifikaciji pristupnog Protokola o članstvu u tom vojnom savezu u Skupštini Crne Gore.\nMoskva je kategoricki negirala umešanost u pokušaj terorizma. Dvojica državljana Rusije označeni su kao organizatori.\nSENZACIONALNA ASANŽOVA OBJAVA, CNN DRHTI: “Uništiću vas za 48 sati, ukoliko ne povučete svoje laži\nOVO ZAPAD NE ŽELI DA VIDITE: Tada su Srbi i muslimani zajedno plakali – VIDEO\nMađari na udaru, EU stala na stranu Soroša


11.12.2019. Vlada Brčko distrikta BiH danas je započela 72. redovnu sjednicu na kojoj je usvojila Smjernice za izradu nacrta zakona o zaštiti prava pripadnika nacionalnih manjina u Brčko distriktu BiH.\nAdnan Pašalić, šef Zakonodavnog ureda Vlade Brčko distrikta BiH rekao je da se radi o oblasti koja do sada nije normativno uređena u Brčkom.\n„U Distriktu je do sada na snazi bio državni zakon iz ove oblasti koji je propisivao da će određene stvari biti normirane zakonima i drugim propisima entiteta i Brčko distrikta BiH. Tu se posebno misli na pitanja upotrebe i zaštite prava jezika i kulture nacionalnih manjina, način i formu njihovog ostvarivanja, pitanje finansiranja udruženja i drugih institucija nacionalnih manjina kao i pitanje definisanja pojma i statusa nacionalnih manjina u Brčko distriktu BiH”, rekao je Pašalić.\nOn je pojasnio da će, na osnovu smjernica, definicija nacionalnih manjina biti preuzeta iz državnog zakona.\n„Neophodno je istaći pitanje prava na upotrebu jezika i kulture nacionalnih manjina. Kroz smjernice bismo planirali mogućnost uvođenja dodatne nastave na jeziku nacionalnih manjina i također bi bilo omogućeno osnivanje privatnih škola na jezicima nacionalnih manjina što bi u korelaciji s drugim propisima iz oblasti obrazovanja u Distriktu trebalo prilagoditi. Kada je u pitanju finansiranje, to je nešto na čemu već duže vrijeme insistiraju i sama udruženja koja u Distriktu djeluju, a radi se o tome da se odredi kriteriji i da se zakonom osigura da se finansiranje, kako udruženja tako i drugih institucija iz ove oblasti, planira u budžetu Brčko distrikta BiH”, zaključio je Pašalić.\nNa današnjoj sjednici odobrene su i Smjernice za izradu nacrta zakona o izmjenama i dopunama Zakona o porezu na dohodak.\n„Osnovna stvar koja će zanimati sve u Distriktu, a koji su u radnom odnosu, jeste da se izmjenom zakona povećava lični oslobođeni iznos kod obračuna poreza na platu. Do sada je bio 300 KM, a po prijedlogu Direkcije bit će 500 KM za onoga ko radi, što znači da na 500 KM ne plaća porez i da će dobijati 20 KM više, te za svaku izdržavanu osobu još deset konvertibilnih maraka kod obračuna plate više. Bit će uvedeno i elektronsko podnošenje poreznih prijava, što će za građane biti olakšavajuća okolnost”, pojasnio je direktor Direkcije za finansije Brčko distrikta BiH Mato Lučić.\nČlanovi Vlade usvojili su Prijedlog odluke o odobravanju izmjena Programa utroška sredstava tekućih grantova u 2019. godini (prvi dio) i Prijedlog odluke o odobravanju Programa utroška sredstava tekućih grantova u 2019. godini (četvrti dio) u Odjeljenju za raseljena lica, izbjeglice i stambena pitanja.\nNa prijedlog Policije Brčko distrikta BiH usvojen je Prijedlog zaključka o davanju saglasnosti na Nacrt Pravilnika o unutrašnjoj organizaciji i sistematizaciji radnih mjesta Policije i Prijedlog zaključka o davanju saglasnosti na Prijedlog odluke o vrsti i visini naknade Komisiji za organizovanje i održavanje predavanja o posljedicama koje proizilaze iz nepoštovanja ili nepoznavanja propisa o sigurnosti saobraćaja na putevima.\nVlada Brčko distrikta BiH usvojila je Prijedlog odluke o odobravanju Programa utroška sredstava za dodjelu tekućeg transfera za troškove nabavke aparata za kontinuirano mjerenje šećera u krvi za djecu do 18 godina.\nUsvojen je Prijedlog odluke o odobravanju Programa utroška sredstava u Odjeljenju za javnu sigurnost – Pododjeljenje za zaštitu i spašavanje kao i Prijedlog odluke o davanju saglasnosti na Protokol o dopuni Protokola o saradnji između Vlade Brčko distrikta BiH i projekta integrisanog lokalnog razvoja (ILDP).


Dodik-Lavrov: Ne treba slati novog visokog predstavnika | Starmo\nNaslovnica Politika Dodik-Lavrov: Ne treba slati novog visokog predstavnika\nDodik-Lavrov: Ne treba slati novog visokog predstavnika\nSarajevo — Predsjedavajući Predsjedništva Bosne i Hercegovine (BiH) Milorad Dodik i ruski ministar spoljnih poslova Sergej Lavrov razgovarali su u petak 5. marta tokom čega su zaključili da nema otvorenih pitanja između Rusije i BiH.\n„Predsjedavajući Predsjedništva Milorad Dodik i ruski ministar inostranih poslova Sergej Lavrov saglasili su se da Ured visokog predstavnika (OHR) treba zatvoriti, a ne slati novog visokog predstavnika, koji do sada nisu imenovani shodno Aneksu 10 Dejtonskog sporazuma“, navedeno je u saopštenju, prenosi Radio Slobodna Evropa.\nDodaje se da je Dodik još jednom zahvalio Lavrovu za nedavnu posjetu BiH dok je Lavrov istakao da mu je bilo drago što su susreli uprkos tome „što je Ukrajina neosnovano pokušala napraviti senzaciju vezano za ikonu za koju nisu uspjeli da dokažu ništa od onoga što su tvrdili“.\nPredsjedavajući Predsjedništva BiH informisao je ministra Lavrova da je u Republiku Srpsku stiglo 20.000 vakcina “Sputnjik V”, a da će dodatnih 20.000 stići ovog vikenda.\n„Ruski ministar je obećao da će se lično potruditi da se ubrza dostava vakcine za Republiku Srpsku koja je potpisala ugovor za nabavku 1,2 miliona doza kako bi što prije započela “masovna vakcinacija”, saopšteno je iz kabineta Milorada Dodika.\nLavrova brine “ogromna vojna oprema” ostavljena u Afganistanu\nIslamska zajednica: Dodik se konfliktima pokušava održati na vlasti


dzejla ramovic barselona povratak vencanje\nNaime, Džejla, koja marljivo studira u Španiji, na proleće će uzeti nekoliko dana pauze, kako bi se vratila kući, jer se njena sestra Lejla udaje.\nLejla Ramović lepe vesti podelila je na svom "Youtube" kanalu i otkrila je da će se ona i njen verenik Dino na proleće venčati, a tom prelepom danu prisustvovaće svi članovi porodice Ramović uključujući i Džejlu.\nKako je srednja sestra Ramović potvrdila pripreme za venčanje, svi članovi porodice neverovatno su uzbuđeni.\nKako su jedni drugima velika podrška sestre će Lejli pomoći da organizuje venčanje iz snova, a Džejla, koja je zbog studija na neko vreme ostavila mikrofon, rado će zapevati na sestrinoj svadbi.\nVIDEO: Džejla Ramović o odnosu sa Marijom Šerifović\nDžejla Ramović o odnosu sa Marijom Šerifovic


Sigurnosni pojas – jubilej 60 godina\nOve godine Volvo obilježava 60 godina otkako su prvi sigurnosni pojasevi sa vezivanjem u tri tačke postali dio standardne opreme.Čak i danas se sigurnosni pojas doživljava kao najznačajnija inovacija na polju sigurnosti u saobraćaju, a procjenjuje se da su spasili više od milion ljudskih života.\nNils Bohlin je 1959. Godine, razvio sigurnosni pojas sa vezivanjem u tri tačke, kakv i danas poznajemo. Iakoje ovaj izum patentiran, u Volvu su odlučili da taj patent treba da ostane otvoren i dostupan svim proizvođačima, da ga koriste besplatno- Iako nekonvencionalna, ova odluka je donešena u u širem interesu javne sigurnosti – što se pokazalo korisnim za cijeli svijet.\n„Ne postoji sigurnosni sistem koji se, u smislu spašavanja života, približio sigurnosnom pojasu, jer je sigurnosni pojas sa vezivanjem u tri tačke zaštitio je više ljudi u saobraćajnim nesrećama od bilo kojeg drugog sigurnosnog uređaja” objašnjava Anna Wrige Berling, novoimenovana direktoric za saobraćaj i sigurnost proizvoda kompanije Volvo Trucks, magistar na fakultetu tehničkih nauka univerziteta Chalmers u Gothenburgu, u Švedskoj.\nIako spašava živote, ova inovacija se, nažalost, ne kosristi uvijek, jer pojedini vozači kamiona pogrešno vjeruju da nema potrebe za pojasom u kamionu, zbog veličine vozila.\n„Izvještaj o sigurnosti kompanije Volvo Trucks za 2017. godinu pokazao je da bi polovina svih vozača kamiona poginulih u saobraćajnim nesrećama, preživjela da su imali vezan sigurnosni pojas“ dodaje Anna Wrige Berling


Tirana: Na antivladinim protestima više povrijeđenih (FOTO/VIDEO)\nNedjelja, 12.05.2019., 10:03 Nedjelja, 12.05.2019., 10:03\nTokom antivladinih protesta u Tirani, koji su održani sinoć u Tirani, povrijeđeno je deset policajaca i nekoliko demonstranata.\nNa protestima se okupilo se više hiljada pristalica albanske opozicije desnog centra, tražeći ostavku vlade premijera Edija Rame i raspisivanje vanrednih parlamentarnih izbora.\nPojedini učesnici protesta, među kojima je bila i grupa sa maskiranim licima, gađala je molotovljevim koktalima, petardama i farbom ulaz zgrade vlade, a kasnije i parlamenta.\nKada je grupa demonstranata probila policijski kordon i krenula ka zgradi vlade, policija je ispalila suzavac.\nNa fotografijama, koje je objavio Albanijan dejli njuz, vidi se kako bukti vatra ispred zgrade vlade. Albanski premijer Edi Rama rekao je da je tužan zbog nasilja, koje su iskazali pojedini demonstranti.\nOn je poručio lideru opozicije i njegovim pristalicama da ne mogu da naškode ni premijeru ni vladi, ali da takve akcije nanose štetu samo Albaniji, prenosi Albanijan dejli njuz.\nPredsednik Iljir Meta pozvao je učesnike protesta da “izbjegavaju nasilničko ponašanje i sukobe”.\nOglasio se i ministar unutrašnjih poslova, Sander Lešaj, koji je na Tviteru poručio da “demokratiju ne grade molotovljevi kokteli, čiji je cilj uništenje Albanije”.\nLider opozicione Demokratske partije Ljuljzim Baša rekao je da je opozicija “odlučna da nastavi da vodi veću i odlučniju bitku dok god vlada drži Albaniju odvojenom od Evrope”.\n“Ovde smo sa misijom, da oslobodimo Albaniju od zločina i korupcije, da učnimo da Albanija bude kao i ostatak Evrope”, rekao je Baša obraćajući se okupljenima na protestu.\nOpozicija optužuje premijera Edija Ramu za korupciju i povezanost sa organizovanim kriminalom, što vlada negira.\nOpozicioni poslanici napustili su parlament u znak protesta, ali su mnoga njihova mjesta popunili drugi opozicioni kandidati.\nVladajući socijalisti imaju 74 mjesta u parlamentu, koji broji 140 poslanika.\nPoništen ukaz kojim je Aja Sofija pretvorena u muzej\nSA Petak, 10.07.2020., 16:24 Petak, 10.07.2020., 16:28


OEBS: Linde u poseti Srbiji i Crnoj Gori od 24. do 26. maja\nTanjug 24. maja 2021. 11:36\nBEČ – Predsedavajuća OEBS-a, ministarka spoljnih poslova Švedske An Linde boraviće u poseti Srbiji 24. i 25. maja i Crnoj Gori 25. i 26. maja, saopštio je OEBS.\nPoseta će biti usmerena na ključne aspekte u radu OEBS-a i podršku koju Misije OEBS-a daju razvoju svojih zemalja domaćina u pogledu regionalne bezbednosti, osnovnih sloboda, vladavine prava i ravnopravnosti, jačanja agende za žene, mir i bezbednost i važnosti ekonomskog osnaživanja žena, kaže se u saopštenju.\nPredsedavajuća OEBS takođe će naglasiti značaj dobrog upravljanja, prevencije i borbe protiv korupcije, kao i borbe protiv transnacionalnog organizovanog kriminala, stoji u saopštenju.\nU Srbiji, An Linde sastaće se sa predsednikom Aleksandrom Vučićem, predsednicom Vlade Anom Brnabić i ministrom spoljnih poslova Nikolom Selakovićem, Ženskom parlamentarnom mrežom i predsednikom Narodne skupštine Ivicom Dačićem, saopštio je OEBS.\nLinde će učestvovati i na okruglom stolu o mladima s predstavnicima civilnog društva, a sastaće se i sa predstavnicima međunarodne zajednice u Srbiji.\nU Crnoj Gori, Linde će se sastati s predsednikom Milom Đukanovićem, premijerom Zdravkom Krivokapićem, potpredsednikom Vlade Dritanom Abazovićem, ministrom spoljnih poslova Đorđem Radulovićem i predsednikom Skupštine Aleksom Bečićem.\nLinde će se, takođe, sastati sa predstavnicima Ženskog kluba Skupštine, a kao i sa predstavnicima organizacija civilnog društva sa kojima će razgovarati na temu mladih, navedeno je u saopštenju OEBS.


Vesti online / Vesti / Srbija / Vlada Srbije hitno zaseda zbog hapšenja Srba\n08:35 >> 09:30h\nPripadnici Rosu u-upali su rano jutros u severni deo Kosovske Mitrovice i uhapsili četiri osobe. jednog kosovskog policajca srpske nacionalnosti i trojicu građana severnog dela Kosovske Mitrovice.\nPredstavnici Srba u tom gradu sazvali su sednicu Kriznog štaba. Gradonačelnik severne Kosovske Mitrovice Goran Rakić pozvao je građane, koji se okupljaju na gradskom trgu, na uzdržanost.\nSRBIJA "Grupa zemalja EU iskazala skepticizam prema Kosovu"


REC CO Serbia - Prva radionica "Praćenje tokova otpada u Republici Srbiji"\nPrva radionica "Praćenje tokova otpada u Republici Srbiji"\nU Privrednoj komori Beograda, 22. decembra 2016. godine, održana je prva u nizu planiranih radionica koje se sprovode u okviru projekta "Praćenje tokova otpada u Republici Srbiji". Skup je organizovala Agencija za zaštitu životne sredine Republike Srbije u saradnji sa Regionalnim centrom za životnu sredinu Centralne i istočne Evrope - kancelarija u Srbiji (REC) i Privrednom komorom Beograda. Ovom skupu prisustvovalo je preko devedeset predstavnika preduzeća - operatera za upravljanje otpadom iz Beograda i okoline.\nTokom ove radionice učesnicima su predstavljeni postignuti rezultati projekta "Praćenje tokova otpada u Republici Srbiji", koji je finansiran od strane Ministarstva spoljnjih poslova Kraljevine Norveške, a čiji je osnovni zadatak uspostavljanje sistema za kvantitativno praćenje svih tokova otpada u Republici Srbiji. Na ovom skupu prikazana su softverska rešenja i njihova unapređenja koja će biti na raspolaganju preduzećima u Srbiji koji prema zakonskoj regulativi izveštavaju Agenciju za zaštitu životne sredine. Predstavljena je i zakonska regulativa iz oblasti teme radionice, kao i novi Geografski informacioni sistem koji je sastavni deo informacionog sistema Nacionalnog registara izvora zagađivanja.\nU narednom periodu će biti organizovano još nekoliko ovakvih radionica u lokalnim samoupravama Srbije, kako bi svi operateri za upravljanje otpadom u našoj zemlji bili upoznati sa uspostavljenim unapređenjima i postignutim rezultatima ovog projekta.


Ministar Dačić učestvovao u otvorenoj debati SB UN posvećenoj održavanju mira i bezbednosti u svetu\nponedeljak, 23. februar 2015.\nIstupanje prvog potpredsednika Vlade Republike Srbije i ministra spoljnih poslova Ivice Dačića na današnjoj otvorenoj debati Saveta bezbednosti Ujedinjenih nacija posvećenoj održavanju mira i bezbednosti u svetu pod nazivom: „Osvrt na istoriju, potvrda snažne posvećenosti svrsi i principima Povelje UN".\n„Uvaženi gospodine predsedniče,\nMinistre Vang Ji,\nIzuzetna mi je čast i veliko zadovoljstvo da učestvujem danas na ovoj veoma značajnoj otvorenoj debati koju je Kina, kao predsedavajuća Savetu bezbednosti, inicirala i organizovala. Želim da iskoristim priliku da zahvalim Kini i Vašoj ekselenciji lično na prilici da se, u godini kada se obeležava sedamdeset godina od usvajanja Povelje Ujedinjenih nacija, još jednom osvrnemo i svi zajedno ponovimo našu opredeljenost i posvećenost poštovanju i očuvanju principa Povelje.\nCiljevi i načela Ujedinjenih nacija, kako su definisani Poveljom, danas, 70 godina posle njenog donošenja, nisu izgubili na aktuelnosti i važnosti. Očekivanja da se čovečanstvo spase užasa rata, da se poštuje ljudsko dostojanstvo svakog pojedinca, da se obezbedi pravda na svim nivoima, nisu ni malo manja nego što su bila pre 70 godina.\nČvrsto smo uvereni da ostvarivanje ovih ciljeva kroz jačanje međunarodne saradnje u svim oblastima, zasnovane na načelima suverene jednakosti država, odricanju od upotrebe sile, nemešanju u unutrašnje stvari drugih država, poštovanju teritorijalnog integriteta, mirnom rešavanju sporova i međusobnom poštovanju i uvažavanju različitosti, nema alternativu.\nKoristim ovu priliku da u ime Republike Srbije ponovo istaknem privrženost Povelji UN i Deklaraciji o načelima međunarodnog prava o prijateljskim odnosima i saradnji između država. Načela Povelje UN su ius cogens savremenog međunarodnog javnog prava i njihova puna realizacija je preduslov vladavine prava.\nRepublika Srbija se snažno zalaže za jačanje uloge UN u održavanju mira i bezbednosti i za poštovanje međunarodnog prava. Ostvarivanje osnovnih funkcija najznačajnijih organa UN može biti efikasno samo ako se vrši na dobrobit i u ime svih članica, a biće delotvorno samo ukoliko su te odluke u harmoniji sa načelima Povelje UN, posebno načelima teritorijalnog integriteta i nemešanja u domen suštinske unutrašnje nadležnosti država.\nRepublika Srbija podržava napore da se sagledaju i pronađu mogućnosti i načini unapređenja rada svih organa i tela UN, posebno poboljšanja rada i efikasnosti SB UN na planu očuvanja međunarodnog mira i bezbednosti i jedinstvenog reagovanja na najsloženije bezbednosne izazove i pretnje.\nKao što je Generalni sekretar Ban Ki-mun više puta isticao, 70. godišnjica UN predstavlja istorijsku šansu za sve članice da doprinesu ispunjenju onoga što nam je zajednički cilj - da učinimo svet boljim, razvijenijim\nPonovio bih da su osnovni principi kojima se Srbija rukovodi u svojoj spoljnoj politici: odbrana multilateralnog sveta kroz poštovanje međunarodnog prava i vladavinu prava, primat mirnog rešavanja sukoba kroz dijalog, uz postizanje većeg stepena uzajamnog poštovanja i razumevanja među ljudima.\nTim principima se rukovodimo i sa naše aktuelne pozicije predsedavajućeg OEBS-u. U tom svojstvu bih ovom prilikom želeo da naglasim da je partnerstvo OEBS-a s Ujedinjenim nacijama od vitalnog značaja za očuvanje dogoročnog mira i bezbednosti na geografskom prostoru od Vankuvera do Vladivostoka. Saradnja s Ujedinjenim nacijama omogućava OEBS-u da se uspešno suočava s postojećim i izazovima u nastajanju. Takav pristup je čvrsto utemeljen u Platformi zajedničke bezbednosti iz 1999. i načelima reafirmisanim u Komemorativnoj deklaraciji iz Astane iz 2010. Sa usložnjavanjem bezbednosnih izazova mora se prilagođavati i priroda saradnje OEBS-a s Ujedinjenim nacijama, te postajati pragmatičnija i akciono usmerenija. Posebno je od kritične važnosti u teškim ekonomskim vremenima snaženje sinergije i iznalaženje novih načina zajedničkog rada kojim se valorizuju relativne prednosti svake organizacije. Delotovorna, pragmatična saradnja koja se međusobno potpomaže mandatima i prednostima Ujedinjenih nacija i OEBS-a ključni je cilj proaktivnog pristupa OEBS-a.\nJedini put do mira i prosperiteta, u šta smo se uverili na našem primeru nakon teškog i izazovnog perioda tokom devedesetih godina, a skorije i na prostoru Kosova i Metohije, je međusobna saradnja, uvažavanje i poštovanje. Tolerancija svake vrste, naročito verske, jeste ključ za prevazilaženje problema sa kojima se moderan svet, nažalost, na sve suroviji način suočava.\nSmatram da je u osnovi poštovanja međunarodnog prava i vladavine prava pre svega poštovanje suvereniteta i teritorijalnog integriteta svake zemlje, a rešenje svake krize, ne vojna intervencija, već samo dijalog.\nJedna suverena država ne može nastati na način tako što će poništiti postojanje i suverenitet druge. Pravo na sigurnost i sva druga prava građana jedne zemlje nikada ne bi trebalo da budu ostvarena kroz kršenje fundamentalnih prava drugih.\nSnažno podržavamo stav predsedavajućeg SB, Kine, da treba kontinuirano i prioritetno raditi na unapređenju mirnih načina rešavanja sporova, navedenih u Glavi VI Povelje UN. Smatramo da prinudnim merama treba pribegavati samo kao krajnjem sredstvu i samo u slučajevima kada su međunarodni mir i bezbednost realno ugroženi ili povređeni. Dijalog koji se upravo vodi pod pokroviteljstvom Evropske unije između Beograda i Prištine najbolje pokazuje u praksi našu rešenost i potpunu posvećenost normalizaciji odnosa i iznalaženju trajnog i održivog političkog rešenja za Kosovo.\nNažalost, broj kriznih žarišta se povećava, kao i broj ljudi kojima je potrebna pomoć, što bi trebalo da bude poziv svima nama da UN učinimo snažnijim i efikasnijim, pre svega kroz doprinos svake članice pojedinačno. Republika Srbija je ponosna na svoju lidersku poziciju u regionu JIE po učešću i doprinosu misijama UN, kao i na sedmo mesto na evropskom kontinentu. Kao predstavnik zemlje koja ima angažovane pripadnike u osam UN misija, želim da naglasim da bezbednost onih koji učestvuju u kreiranju i sprovođenju globalnog mira, mora da bude jedan od prioriteta.\nU trenutku kada su Ujedinjene nacije nastajale, svet se nadao prevazilaženju rana dva svetska rata, ne sluteći da budućnost nosi nove izazove i pretnje. Sećanje na ono što je bilo i iskustvo stečeno tokom ovih sedamdeset godina, nasleđe su, ali i smernica za sve nas i podstrek za rad kako se istorija u svom najmračnijem obliku ne bi ponovila.\nKako se ne bismo udaljili od ideala koji nas vode sve ove godine, svako od nas treba da uloži napor u borbi za bolji svet od onog koji smo nasledili. U tom smislu, snažno verujemo u budućnost UN i istorijsku ulogu i misiju angažovanog multilateralizma.\nZahvaljujem se svima na pažnji."\nKljučne reči: govori Ivica Dačić Ministar spoljnih poslova UN Savet bezbednosti


Ðorđević posle Italije: Kamenčić gradi kuću.. - IndeksOnline.rs\nNaslovna Sport Košarka Ðorđević posle Italije: Kamenčić gradi kuću..\nÐorđević posle Italije: Kamenčić gradi kuću..\nFOŠAN – Selektor košarkaške reprezentacije Srbije Aleksandar Ðorđević, posle pobede nad Italijom (92:77) na Svetskom prvenstvu u Kini, priznao je da njegov tim može bolje, ali i da u ovom trenutku ne traži perfekciju.\n“Očigledno nismo odigrali na vrhunskom nivou, ali ne treba ni tražiti perfektno, već samo kamenčić da se izgradi kuća… Svaka dobra stvar je važna, naši igrači polako dolaze do toga da nije bitno individualno kako igraš, da si zadovoljan sam sobom, samo je bitno da daš doprinos”, rekao je Ðorđević, a prenosi KS S.\n“To je normalno, za ovo smo se spremali. Ovo su utakmice koje ne mogu da se igraju kao prethodne dve, mora na svaku loptu.., Svaka lopta je bitna, svaki skok je bitan, svaki poen… Od početka smo bili koncentrisani da odbranom dođemo do pobede, bez obzira na 52 postignuta poena u prvom poluvremenu, vidi se da ekipa bila željna i voljna. Moramo još bolje odbrambeno”, rekao je Ðorđević.\nPrema njegovim rečima, kapiten Miroslav Raduljica je smirio Italijane u trećoj deonici.\nZnali smo šta da radimo. To je normalno, on zna sistem, zna šta se traži od njega i preuzeo je odgovornost. Nisam srećan izgubljenim loptama i reakcijama posle fizičkih duela”, dodao je, međutim, selektor.\n“Kontrolisali smo meč svih 40 minuta. Protivnik je bio veoma dobar tim, mnogo je tu igrača sa NBA iskustvom. Lepa pobeda i jedva čekamo sledeću rundu”, zaključio je Bjelica.